title: Padomes Lēmums (1993. gada 22. novembris) par statistikas datiem, kas jāizmanto Eiropas Monetārā institūta finanšu līdzekļu sadalījuma atslēgas noteikšanā

text:
Svarīgs juridisks paziņojums

|

31993D0716

Oficiālais Vēstnesis L 332 , 31/12/1993 Lpp. 0012 - 0013 Speciālizdevums somu valodā: Nodaļa 1 Sējums 3 Lpp. 0082  Speciālizdevums zviedru valodā: Nodaļa 1 Sējums 3 Lpp. 0082

		Padomes lēmums(1993. gada 22. novembris)par statistikas datiem, kas jāizmanto Eiropas Monetārā institūta finanšu līdzekļu sadalījuma atslēgas noteikšanā(93/716/EK)EIROPAS SAVIENĪBAS PADOME,ņemot vērā Eiropas Kopienu dibināšanas līgumu, un jo īpaši tam pievienotā Protokola par Eiropas Monetārā institūta statūtiem 16.1. un 16.2. pantu,ņemot vērā Komisijas priekšlikumu [1],ņemot vērā Eiropas Parlamenta atzinumu [2],ņemot vērā Vadītāju komitejas atzinumu,ņemot vērā Monetārās komitejas atzinumu,tā kā Eiropas Monetāro institūtu, turpmāk "EMI", nodibinās 1994. gada 1. janvārī;tā kā EMI būs nodrošināts ar pašu resursiem;tā kā EMI līdzekļu apjomu noteiks EMI padome;tā kā EMI līdzekļus veidos no valstu centrālo banku ieguldījumiem saskaņā ar Protokola par EMI Statūtiem 16.2. pantā minēto atslēgu;tā kā EMI finanšu līdzekļu sadalījuma atslēgu noteiks pirms otrā posma sākuma;tā kā sadalījuma atslēgas noteikšanai izmantojamos statistikas datus sniegs Komisija saskaņā ar Padomes pieņemtiem noteikumiem;tā kā šajā lēmumā Padomes pieņemtie noteikumi neveido precedentu citiem tiesiskiem aktiem, ko Padome varētu pieņemt citās jomās;tā kā izmantojamo datu specifika un avoti, kā arī sadalījuma atslēgas aprēķinu metode ir jādefinē;tā kā Padomes Direktīva 89/130/EEK, Euratom (1989. gada 13. februāris) par to, kā saskaņot nacionālā kopprodukta noteikšanu pēc tirgus cenām [3], ievieš procedūru, kā dalībvalstīm sagatavot datus par tirgus cenās izteiktu nacionālo kopproduktu; tā kā dalībvalstīm ir jāveic vajadzīgie pasākumi, lai nodrošinātu minēto datu nodošanu Komisijai,IR PIEŅĒMUSI ŠĀDU LĒMUMU.1. pantsStatistikas datus, kas jāizmanto, lai noteiktu sadalījuma atslēgu valstu centrālo banku ieguldījumiem EMI finanšu resursos, sniedz Komisija saskaņā ar turpmākajos pantos izklāstītajiem noteikumiem.2. pantsIedzīvotājus un iekšzemes kopproduktu pēc tirgus cenām, turpmāk "IKPtc", definē saskaņā arspēkā esošo Eiropas Integrēto tautsaimniecības pārskatu sistēmu (EPS). IKPtc ir Direktīvas 89/130/EEK, Euratom 2. pantā definētais IKPtc.3. pantsDatus par iedzīvotājiem ņem par 1992. gadu. Kopējā iedzīvotāju skaita vidējo lielumu gada laikā izmanto saskaņā ar EPS ieteikumu.4. pantsDatus par IKPtc ņem par katru gadu laikposmā no 1987. gada līdz 1991. gadam. Datus par katras valsts IKPtc izsaka valsts valūtā attiecīgā laika cenās.5. pantsDatus par iedzīvotājiem Komisija (Eiropas Kopienu Statistikas birojs) savāc no dalībvalstīm.6. pantsDatus par IKPtc laikā no 1988. gada līdz 1991. gadam veido, piemērojot Direktīvu 89/130/EEK, Euratom. Datus par 1987. gadu Komisija (Eiropas Kopienu Statistikas birojs) savāc no dalībvalstīm, kas tos saskaņo ar datiem par IKPtc laikposmā no 1988. gada līdz 1991. gadam.7. pants1. Dalībvalsts iedzīvotāju daļa Kopienas iedzīvotāju skaitā ir tās daļa, izteikta procentos, dalībvalstu iedzīvotāju skaita kopsummā.2. Valstu valūtās izteiktos IKPtc datus par katru gadu un par katru dalībvalsti pārvērš skaitļos, kas izteikti ECU. Šim nolūkam izmantojamais maiņas kurss ir visu gada darbdienu vidējais maiņas kurss. Dienas maiņas kurss ir kurss, ko aprēķina Komisija un ko publicē Eiropas Kopienu Oficiālā Vēstneša C sērijā.3. Dalībvalsts IKPtc daļa Kopienas IKPtc ir tās daļa, izteikta procentos, dalībvalstu IKPtc piecu gadu kopsummā.8. pantsValsts centrālās bankas īpatsvars atslēgā ir vidējais aritmētiskais no attiecīgās dalībvalsts daļas Kopienas iedzīvotāju skaitā un no attiecīgās dalībvalsts daļas IKPtc.9. pantsDažādos aprēķinu posmos izmanto pietiekami daudz decimālzīmju, lai nodrošinātu aprēķinu precizitāti. Valstu centrālo banku īpatsvaru atslēgā izsaka ar četrām decimālzīmēm.10. pantsŠajā lēmumā minētos datus Komisija paziņo dalībvalstu centrālo banku Vadītāju komitejai līdz 1994. gada 1. janvārim.Briselē, 1993. gada 22. novembrīPadomes vārdā —priekšsēdētājsPh. Maystadt[1] OV C 324, 1.12.1993., 11. lpp.,un OV C 340, 17.12.1993., 11. lpp.[2] OV C 329, 6.12.1993.[3] OV L 49, 21.2.1989., 26. lpp.--------------------------------------------------


title: Dalībvalstu valdību pārstāvju padomes sanāksmes lēmums (1987. gada 18. decembris) par nomenklatūru un līgtajām nodokļu likmēm atsevišķiem produktiem un par vispārīgajiem minētās nomenklatūras un nodokļu interpretācijas un piemērošanas noteikumiem

text:
Svarīgs juridisks paziņojums

|

41987D0597

Oficiālais Vēstnesis L 363 , 23/12/1987 Lpp. 0067 - 0067 Speciālizdevums somu valodā: Nodaļa 2 Sējums 4 Lpp. 0278  Speciālizdevums zviedru valodā: Nodaļa 2 Sējums 4 Lpp. 0278

		Dalībvalstu valdību pārstāvju padomes sanāksmes lēmums(1987. gada 18. decembris)par nomenklatūru un līgtajām nodokļu likmēm atsevišķiem produktiem un par vispārīgajiem minētās nomenklatūras un nodokļu interpretācijas un piemērošanas noteikumiem(87/597/EOTK)EIROPAS OGĻU UN TĒRAUDA KOPIENAS DALĪBVALSTU VALDĪBU PĀRSTĀVJI PADOMES SANĀKSMĒ IR PIEŅĒMUŠI ŠO LĒMUMU.1. pantsNo 1988. gada 1. janvāra dalībvalstu kopīgā muitas nomenklatūra un līgtie nodokļi, kas piemērojami ražojumiem, uz kuriem attiecas Eiropas Ogļu un tērauda kopienas dibināšanas līgums, ir tādi, kā norādīts Padomes 1987. gada 23. jūlija Regulā (EEK) Nr. 2658/87 par tarifu un statistikas nomenklatūru un kopējo muitas tarifu [1].Minēto nomenklatūru un nodokļus interpretē un piemēro, kā paredzēts kombinētās nomenklatūras (KN) ievada noteikumos, kas izklāstīti minētās regulas I pielikumā.2. pantsAr šo tiek atcelts Lēmums 79/35/EOTK [2].3. pantsDalībvalstis veic visus pasākumus, kas vajadzīgi šā lēmumu īstenošanai.Briselē, 1987. gada 18. decembrīPriekšsēdētājs —N. Wilhjelm[1] OV L 256, 7.9.1987., 1. lpp.[2] OV L 10, 16.1.1979., 13. lpp.--------------------------------------------------


title: 2010/285/: Padomes Lēmums ( 2010. gada 19. janvāris ) par pārmērīga budžeta deficīta situāciju Vācijā

text:
               21.5.2010

               LV

               Eiropas Savienības Oficiālais Vēstnesis

               L 125/38

         PADOMES LĒMUMS
   (2010. gada 19. janvāris)
   par pārmērīga budžeta deficīta situāciju Vācijā
   (2010/285/ES)
   EIROPAS SAVIENĪBAS PADOME,
   ņemot vērā Līgumu par Eiropas Savienības darbību un jo īpaši tā 126. panta 6. punktu saistībā ar 126. panta 13. punktu un 136. pantu,
   ņemot vērā Komisijas priekšlikumu,
   ņemot vērā Vācijas apsvērumus,
   tā kā:

               (1)

               Saskaņā ar Līguma par Eiropas Savienības darbību 126. panta 1. punktu dalībvalstis izvairās no pārmērīga valsts budžeta deficīta.

               (2)

               Stabilitātes un izaugsmes pakta mērķis ir sakārtotas valsts finanses kā līdzeklis, lai nostiprinātu nosacījumus stabilām cenām un stiprai, stabilai izaugsmei, kas veicina nodarbinātības kāpumu.

               (3)

               Pārmērīga budžeta deficīta novēršanas procedūra saskaņā ar Līguma par Eiropas Savienības darbību 126. pantu, kā sīkāk izskaidrots Padomes Regulā (EK) Nr. 1467/97 (1997. gada 7. jūlijs) par to, kā paātrināt un precizēt pārmērīga budžeta deficīta novēršanas procedūras īstenošanu (1), un kas ir Stabilitātes un izaugsmes pakta sastāvdaļa, paredz pieņemt lēmumu par pārmērīga budžeta deficīta pastāvēšanu. Regula (EK) Nr. 1467/97 arī paredz noteikumus Eiropas Kopienas dibināšanas līguma 104. panta, kas kļuvis par Līguma par Eiropas Savienības darbību 126. pantu, īstenošanai. Līgumam par Eiropas Savienības darbību pievienotajā Protokolā par pārmērīga budžeta deficīta novēršanas procedūru ir izklāstīti citi noteikumi par pārmērīga budžeta deficīta novēršanas procedūras īstenošanu. Padomes Regulā (EK) Nr. 479/2009 (2) paredzēti sīki izstrādāti noteikumi un definīcijas par to, kā piemērot minētā protokola noteikumus.

               (4)

               Ar Stabilitātes un izaugsmes pakta 2005. gada reformu tika meklētas iespējas uzlabot efektivitāti un ekonomisko pamatojumu, kā arī ilgstoši saglabāt valsts finanšu ilgtspējību. Tā mērķis bija jo īpaši nodrošināt, lai ekonomiskais un budžeta stāvoklis būtu pilnībā ņemts vērā visos pārmērīga budžeta deficīta novēršanas procedūras posmos. Tādējādi Stabilitātes un izaugsmes pakts kalpo par atbalstu valdības politikai, lai ātrāk atkal sasniegtu stabilu budžeta stāvokli, ņemot vērā situāciju ekonomikā.

               (5)

               Eiropas Kopienas dibināšanas līguma 104. panta 5. punktā, kas kļuvis par Līguma par Eiropas Savienības darbību 126. panta 5. punktu, bija noteikts, ka Komisija jāadresē Padomei atzinumu, ja tā uzskatīja, ka dalībvalstī pastāv vai var rasties pārmērīgs budžeta deficīts. Komisija, ņēmusi vērā savu ziņojumu saskaņā ar Eiropas Kopienas dibināšanas līguma 104. panta 3. punktu, kas kļuvis par Līguma par Eiropas Savienības darbību 126. panta 3. punktu, un ņemot vērā Ekonomikas un finanšu komitejas atzinumu saskaņā ar Eiropas Kopienas dibināšanas līguma 104. panta 4. punktu, kas kļuvis par Līguma par Eiropas Savienības darbību 126. panta 4. punktu, secināja, ka Vācijā bija pārmērīgs budžeta deficīts. Tāpēc Komisija adresēja Padomei šādu atzinumu par Vāciju 2009. gada 11. novembrī (3).

               (6)

               Līguma par Eiropas Savienības darbību 126. panta 6. punktā noteikts, ka Padomei būtu jāizskata jebkādi apsvērumi, ko, iespējams, vēlētos iesniegt attiecīgā dalībvalsts, un tad, pamatojoties uz vispārēju novērtējumu, jāpieņem lēmums par to, vai pastāv pārmērīgs budžeta deficīts. Vācijas gadījumā šā vispārējā novērtējuma rezultātā ir radušies šajā lēmumā izklāstītie secinājumi.

               (7)

               Saskaņā ar datiem, kurus Vācijas iestādes paziņoja 2009. gada oktobrī, ir plānots, ka valsts kopbudžeta deficīts Vācijā 2009. gadā sasniegs 3,7 % no IKP, tādējādi pārsniedzot atsauces vērtību – 3 % no IKP – un atrodoties tālu no tās. Var uzskatīt, ka atsauces vērtība ir pārsniegta izņēmuma kārtā Līgumā un Stabilitātes un izaugsmes paktā paredzētajā nozīmē. Saskaņā ar Komisijas dienestu 2009. gada rudens prognozi plānots, ka 2009. gadā reālais IKP Vācijā strauji samazināsies (par 5 %). Turklāt plānoto atsauces vērtības pārsniegumu nevar uzskatīt par īslaicīgu, jo saskaņā ar Komisijas dienestu 2009. gada rudens prognozi, ņemot vērā šajā gadā jau pieņemtos pasākumus, kas ietekmē 2010. un 2011. gada budžetu, deficīts 2010. gadā palielināsies līdz 5,0 % no IKP un, ja netiks veiktas izmaiņas politikā, samazināsies līdz 4,6 % no IKP 2011. gadā. Līgumā minētais deficīta kritērijs nav izpildīts.

               (8)

               Saskaņā ar Vācijas iestāžu 2009. gada oktobrī paziņotajiem datiem plānots, ka valsts kopējais parāds (kas pārsniedz atsauces vērtību – 60 % no IKP – kopš 2002. gada) 2009. gadā būs 74,2 % no IKP. Saskaņā ar Komisijas dienestu 2009. gada rudens prognozi sagaidāms, ka parāda attiecība palielināsies vēl vairāk, proti, līdz 73,1 % no IKP 2009. gadā, sasniedzot 79,7 % no IKP 2011. gadā. Nevar uzskatīt, ka parāda attiecība pietiekami ātri samazinās un tuvinās atsauces vērtībai Līguma un Stabilitātes un izaugsmes pakta izpratnē. Līgumā minētais parāda kritērijs nav izpildīts.

               (9)

               Gatavojot Padomes lēmumu par pārmērīga budžeta deficīta pastāvēšanu atbilstīgi Līguma par Eiropas Savienības darbību 126. panta 6. punktam, “būtiskos faktorus” saskaņā ar Regulas (EK) Nr. 1467/97 2. panta 4. punktu drīkst ņemt vērā tikai tad, ja vienlaikus ir pilnībā izpildīti divi nosacījumi, proti, ka budžeta deficīts joprojām saglabājas tuvu atsauces vērtībai un ka atsauces vērtība tiek pārsniegta tikai uz laiku. Vācijas gadījumā minētie nosacījumi nav izpildīti. Tāpēc šā lēmuma pieņemšanas gaitā nav ņemti vērā būtiskie faktori,

         IR PIEŅĒMUSI ŠO LĒMUMU.
   1. pants
   No vispārējā novērtējuma izriet, ka Vācijā ir pārmērīgs budžeta deficīts.
   2. pants
   Šis lēmums ir adresēts Vācijas Federatīvajai Republikai.

      Briselē, 2010. gada 19. janvārī

            Padomes vārdā –

            priekšsēdētāja

         E. SALGADO

      (1)  OV L 209, 2.8.1997., 6. lpp.

      (2)  OV L 145, 10.6.2009., 1. lpp.

      (3)  Visi ar pārmērīga budžeta deficīta novēršanas procedūru saistītie dokumenti, kas attiecas uz Vāciju, atrodami šādā tīmekļa vietnē: http://ec.europa.eu/economy_finance/netstartsearch/pdfsearch/pdf.cfm?mode = _m2


title: Padomes Lēmums ( 2014. gada 25. septembris ), ar ko ieceļ un nomaina Eiropas Profesionālās izglītības attīstības centra valdes locekļus

text:
               27.9.2014

               LV

               Eiropas Savienības Oficiālais Vēstnesis

               C 338/26

         PADOMES LĒMUMS
   (2014. gada 25. septembris),
   ar ko ieceļ un nomaina Eiropas Profesionālās izglītības attīstības centra valdes locekļus
   2014/C 338/04
   EIROPAS SAVIENĪBAS PADOME,
   ņemot vērā Padomes Regulu (EEK) Nr. 337/75 (1975. gada 10. februāris), ar ko izveido Eiropas Profesionālās izglītības attīstības centru (1), un jo īpaši tās 4. pantu,
   ņemot vērā Padomei iesniegtās Komisijas izvirzītās kandidatūras valdes locekļu darba ņēmēju organizāciju pārstāvju kategorijā,
   tā kā:

               (1)

               Ar 2012. gada 16. jūlija Lēmumu (2) Padome iecēla Eiropas Profesionālās izglītības attīstības centra valdes locekļus uz laikposmu no 2012. gada 18. septembra līdz 2015. gada 17. septembrim.

               (2)

               Centra valdē ir atbrīvojusies Polijas locekļa vieta darba ņēmēju pārstāvju kategorijā,

         IR PIEŅĒMUSI ŠO LĒMUMU.
   Vienīgais pants
   Ar šo turpmāk minētā persona tiek iecelta par Eiropas Profesionālās izglītības attīstības centra valdes locekli uz atlikušo pilnvaru laiku līdz 2015. gada 17. septembrim:
   DARBA ŅĒMĒJU ORGANIZĀCIJU PĀRSTĀVJI

               POLIJA

                  Dagmara IWANCIW kundze

      Briselē, 2014. gada 25. septembrī

            Padomes vārdā –

            priekšsēdētāja

         F. GUIDI

      (1)  OV L 39, 13.2.1975., 1. lpp.

      (2)  OV C 228, 31.7.2012., 3. lpp.


title: Politikas un drošības komitejas Lēmums (KĀDP) 2016/1635 (2016. gada 30. augusts) par to, lai Eiropas Savienības militārā operācija Vidusjūras apgabala centrālās daļas dienvidos (EU NAVFOR MED operācija SOPHIA) sāktu Lībijas krasta apsardzes un jūras spēku spēju veidošanu un apmācību (EU NAVFOR MED/3/2016)

text:
               10.9.2016

               LV

               Eiropas Savienības Oficiālais Vēstnesis

               L 243/11

         POLITIKAS UN DROŠĪBAS KOMITEJAS LĒMUMS (KĀDP) 2016/1635
   (2016. gada 30. augusts)
   par to, lai Eiropas Savienības militārā operācija Vidusjūras apgabala centrālās daļas dienvidos (EU NAVFOR MED operācija SOPHIA) sāktu Lībijas krasta apsardzes un jūras spēku spēju veidošanu un apmācību (EU NAVFOR MED/3/2016)
   POLITIKAS UN DROŠĪBAS KOMITEJA,
   ņemot vērā Līgumu par Eiropas Savienību un jo īpaši tā 38. pantu,
   ņemot vērā Padomes Lēmumu (KĀDP) 2015/778 (2015. gada 18. maijs) par Eiropas Savienības militāro operāciju Vidusjūras apgabala centrālās daļas dienvidos (EU NAVFOR MED operācija SOPHIA) (1) un jo īpaši tā 2.a pantu un 6. panta 1. punktu,
   tā kā:

               (1)

               Pieņemot Padomes Lēmumu (KĀDP) 2016/993 (2), ar ko groza Lēmumu (KĀDP) 2015/778, Lēmumā (KĀDP) 2015/778 tika iekļauts 2.a pants nolūkā pievienot atbalstu Lībijas krasta apsardzes un jūras spēku spēju veidošanai un apmācībai tiesībaizsardzības uzdevumu veikšanā jūrā, jo īpaši, lai novērstu cilvēku kontrabandu un tirdzniecību – kā EU NAVFOR MED operācijas SOPHIA atbalsta uzdevumu.

               (2)

               Ievērojot Lēmuma (KĀDP) 2015/778 2.a panta 2. punktu, pēc tam, kad Politikas un drošības komiteja ir nolēmusi, ka ir veikti nepieciešamie priekšdarbi, jo īpaši spēku formēšana un mācību dalībnieku drošības pārbaužu procedūras, EU NAVFOR MED operācijai SOPHIA atklātā jūrā tās saskaņotajā operācijas apgabalā ir jāsniedz atbalsts Lībijas krasta apsardzes un jūras spēku spēju attīstībai un apmācībai tiesībaizsardzības uzdevumu veikšanā jūrā, jo īpaši, lai novērstu cilvēku kontrabandu un tirdzniecību.

               (3)

               ES operācijas komandieris Politikas un drošības komitejai ir apliecinājis, ka ir izpildīti vajadzīgie priekšdarbi, lai varētu sākt šā atbalsta uzdevuma īstenošanu.

               (4)

               Tāpēc būtu jādod atļauja EU NAVFOR MED operācijai SOPHIA sākt tās saskaņotajā operācijas apgabalā sniegt atbalstu Lībijas krasta apsardzes un jūras spēku spēju veidošanai un apmācībai atklātā jūrā, kā paredzēts Lēmuma (KĀDP) 2015/778 2.a pantā.

               (5)

               Saskaņā ar 5. pantu Protokolā Nr. 22 par Dānijas nostāju, kas pievienots Līgumam par Eiropas Savienību un Līgumam par Eiropas Savienības darbību, Dānija nepiedalās ar aizsardzību saistītu Savienības lēmumu un rīcību izstrādē un īstenošanā,

         IR PIEŅĒMUSI ŠO LĒMUMU.
   1. pants

      EU NAVFOR MED operācija SOPHIA sāk tās saskaņotajā operācijas apgabalā sniegt atbalstu Lībijas krasta apsardzes un jūras spēku spēju veidošanai un apmācībai atklātā jūrā, kā paredzēts Lēmuma (KĀDP) 2015/778 2.a pantā.
   2. pants
   Šis lēmums stājas spēkā tā pieņemšanas dienā.

      Briselē, 2016. gada 30. augustā

            Politikas un drošības komitejas vārdā –

            priekšsēdētājs

         W. STEVENS

      (1)  OV L 122, 19.5.2015., 31. lpp.

      (2)  Padomes Lēmums (KĀDP) 2016/993 (2016. gada 20. jūnijs), ar ko groza Lēmumu (KĀDP) 2015/778 par Eiropas Savienības militāro operāciju Vidusjūras apgabala centrālās daļas dienvidos (EU NAVFOR MED operācija SOPHIA) (OV L 162, 21.6.2016., 18. lpp.).


title: 2013/101/ES: Padomes Lēmums ( 2013. gada 18. februāris ), ar ko ieceļ vienu Reģionu komitejas locekli no Francijas un divus locekļu aizstājējus no Francijas

text:
               22.2.2013

               LV

               Eiropas Savienības Oficiālais Vēstnesis

               L 49/70

         PADOMES LĒMUMS
   (2013. gada 18. februāris),
   ar ko ieceļ vienu Reģionu komitejas locekli no Francijas un divus locekļu aizstājējus no Francijas
   (2013/101/ES)
   EIROPAS SAVIENĪBAS PADOME,
   ņemot vērā Līgumu par Eiropas Savienības darbību un jo īpaši tā 305. pantu,
   ņemot vērā Francijas valdības priekšlikumu,
   tā kā:

               (1)

               Padome 2009. gada 22. decembrī un 2010. gada 18. janvārī pieņēma Lēmumu 2009/1014/ES (1) un Lēmumu 2010/29/ES (2), ar ko laikposmam no 2010. gada 26. janvāra līdz 2015. gada 25. janvārim ieceļ amatā Reģionu komitejas locekļus un to aizstājējus.

               (2)

               Pēc Jean-Yves Le DRIAN kunga pilnvaru termiņa beigām ir atbrīvojusies Reģionu komitejas locekļa vieta.

               (3)

               Pēc Victorin LUREL kunga un Caroline CAYEUX kundzes pilnvaru termiņa beigām ir atbrīvojušās divas Reģionu komitejas locekļu vietas,

         IR PIEŅĒMUSI ŠO LĒMUMU.
   1. pants
   Ar šo uz atlikušo pilnvaru laiku, proti, līdz 2015. gada 25. janvārim, Reģionu komitejā tiek iecelti:

               a)

               par locekli:

                           —

                              Pierrick MASSIOT kungs, président du Conseil régional de Bretagne,

                     un

               b)

               par locekļu aizstājējiem:

                           —

                              Josette BOREL-LECERTIN kundze, présidente du Conseil régional de Guadeloupe,

                           —

                              Daniel DUGLERY kungs, conseiller régional d’Auvergne.

         2. pants
   Šis lēmums stājas spēkā tā pieņemšanas dienā.

      Briselē, 2013. gada 18. februārī

            Padomes vārdā –

            priekšsēdētājs

         S. SHERLOCK

      (1)  OV L 348, 29.12.2009., 22. lpp.

      (2)  OV L 12, 19.1.2010., 11. lpp.


title: 2009/797/EK,Euratom: Padomes Lēmums ( 2009. gada 27. oktobris ), ar ko ieceļ amatā Eiropas Ekonomikas un sociālo lietu komitejas locekli no Itālijas

text:
               31.10.2009

               LV

               Eiropas Savienības Oficiālais Vēstnesis

               L 285/40

      PADOMES LĒMUMS

   (2009. gada 27. oktobris),
   ar ko ieceļ amatā Eiropas Ekonomikas un sociālo lietu komitejas locekli no Itālijas
   (2009/797/EK, Euratom)
   EIROPAS SAVIENĪBAS PADOME,
   ņemot vērā Eiropas Kopienas dibināšanas līgumu un jo īpaši tā 259. pantu,
   ņemot vērā Eiropas Atomenerģijas kopienas dibināšanas līgumu un jo īpaši tā 167. pantu,
   ņemot vērā Padomes Lēmumus 2006/524/EK, Euratom (1) un 2006/651/EK, Euratom (2),
   ņemot vērā Itālijas valdības priekšlikumu,
   ņemot vērā Komisijas atzinumu,
   tā kā pēc Susanna FLORIO kundzes pilnvaru termiņa beigām ir atbrīvojusies Eiropas Ekonomikas un sociālo lietu komitejas locekļa vieta,
   IR NOLĒMUSI ŠĀDI.
   1. pants
   Ar šo uz atlikušo pilnvaru laiku, proti, līdz 2010. gada 20. septembrim, Stefano PALMIERI kungs, responsabile dell’area di ricerca Sviluppo locale e politica industriale dell’IRES CGIL – Istituto di ricerche economiche e sociali Confederazione generale italiana del lavoro (Gruppo II – Lavoratori), ir iecelts par Eiropas Ekonomikas un sociālo lietu komitejas locekli.
   2. pants
   Šis lēmums stājas spēkā tā pieņemšanas dienā.

      Luksemburgā, 2009. gada 27. oktobrī

            Padomes vārdā –

            priekšsēdētājs

         C. BILDT

      (1)  OV L 207, 28.7.2006., 30. lpp.

      (2)  OV L 269, 28.9.2006., 13. lpp.


title: Padomes Lēmums, ar ko pieņem Padomes nostāju par Eiropas Savienības 2015. finanšu gada budžeta grozījuma Nr. 3 projektu

text:
               24.6.2015

               LV

               Eiropas Savienības Oficiālais Vēstnesis

               C 207/4

         PADOMES LĒMUMS,
   ar ko pieņem Padomes nostāju par Eiropas Savienības 2015. finanšu gada budžeta grozījuma Nr. 3 projektu
   (2015/C 207/04)
   EIROPAS SAVIENĪBAS PADOME,
   ņemot vērā Līgumu par Eiropas Savienības darbību un jo īpaši tā 314. pantu saistībā ar Eiropas Atomenerģijas kopienas dibināšanas līgumu un jo īpaši tā 106.a pantu,
   ņemot vērā Eiropas Parlamenta un Padomes Regulu (ES, Euratom) Nr. 966/2012 (2012. gada 25. oktobris) par finanšu noteikumiem, ko piemēro Savienības vispārējam budžetam, un par Padomes Regulas (EK, Euratom) Nr. 1605/2002 atcelšanu (1) un jo īpaši tās 41. pantu,
   tā kā:

         IR PIEŅĒMUSI ŠO LĒMUMU.
   Vienīgais pants
   Padomes nostāja par Eiropas Savienības 2015. finanšu gada budžeta grozījuma Nr. 3 projektu tika pieņemta 2015. gada 19. jūnijā.
   Viss teksts informācijai vai lejupielādei ir pieejams Padomes tīmekļa vietnē http://www.consilium.europa.eu/

      Luksemburgā, 2015. gada 19. jūnijā

            Padomes vārdā –

            priekšsēdētājs

         J. REIRS

      (1)  OV L 298, 26.10.2012., 1. lpp.

      (2)  OV L 69, 13.3.2015., 1. lpp.


title: 2009/843/EK: Eiropas Parlamenta un Padomes Lēmums ( 2009. gada 21. oktobris ) par Eiropas Globalizācijas pielāgošanas fonda izmantošanu saskaņā ar 28. punktu Eiropas Parlamenta, Padomes un Komisijas 2006. gada 17. maija Iestāžu nolīgumā par budžeta disciplīnu un pareizu finanšu pārvaldību

text:
               19.11.2009

               LV

               Eiropas Savienības Oficiālais Vēstnesis

               L 304/4

      EIROPAS PARLAMENTA UN PADOMES LĒMUMS

   (2009. gada 21. oktobris)
   par Eiropas Globalizācijas pielāgošanas fonda izmantošanu saskaņā ar 28. punktu Eiropas Parlamenta, Padomes un Komisijas 2006. gada 17. maija Iestāžu nolīgumā par budžeta disciplīnu un pareizu finanšu pārvaldību
   (2009/843/EK)
   EIROPAS PARLAMENTS UN EIROPAS SAVIENĪBAS PADOME,
   ņemot vērā Eiropas Kopienas dibināšanas līgumu,
   ņemot vērā Eiropas Parlamenta, Padomes un Komisijas 2006. gada 17. maija Iestāžu nolīgumu par budžeta disciplīnu un pareizu finanšu pārvaldību (1) un jo īpaši tā 28. punktu,
   ņemot vērā Eiropas Parlamenta un Padomes 2006. gada 20. decembra Regulu (EK) Nr. 1927/2006 par Eiropas Globalizācijas pielāgošanas fonda izveidi (2) un jo īpaši tās 12. panta 3. punktu,
   ņemot vērā Komisijas priekšlikumu,
   tā kā:

               (1)

               Eiropas Globalizācijas pielāgošanas fondu (turpmāk “Fonds”) izveidoja, lai sniegtu papildu atbalstu atlaistajiem darbiniekiem, kurus skar pasaules tirdzniecības modeļu lielu strukturālo izmaiņu sekas, un lai palīdzētu viņiem no jauna iekļauties darba tirgū.

               (2)

               Saskaņā ar 2006. gada 17. maija Iestāžu nolīgumu Fondu var izmantot, nepārsniedzot EUR 500 miljonu maksimālo apjomu gadā.

               (3)

               Vācija 2009. gada 6. februārī iesniedza pieteikumu Fonda izmantošanai saistībā ar Nokia GmbH veikto darbinieku skaita samazināšanu. Šis pieteikums atbilst Regulas (EK) Nr. 1972/2006 10. pantā minētajām prasībām par finansiālo ieguldījumu noteikšanu, un tādēļ Komisija ierosina izmantot summu EUR 5 553 850 apmērā.

               (4)

               Tādēļ Fonds būtu jāizmanto, lai sniegtu finansiālu ieguldījumu saistībā ar Vācijas iesniegto pieteikumu,

         IR NOLĒMUŠI ŠĀDI.
   1. pants
   Eiropas Savienības 2009. finanšu gada vispārējā budžetā izmanto Eiropas Globalizācijas pielāgošanas fondu, lai piešķirtu EUR 5 553 850 saistību un maksājumu apropriācijās.
   2. pants
   Šo lēmumu publicē Eiropas Savienības Oficiālajā Vēstnesī.

      Strasbūrā, 2009. gada 21. oktobrī

            Eiropas Parlamenta vārdā –

            priekšsēdētājs

         J. BUZEK

            Padomes vārdā –

            priekšsēdētāja

         C. MALMSTRÖM

      (1)  OV C 139, 14.6.2006., 1. lpp.

      (2)  OV L 406, 30.12.2006., 1. lpp.


title: 2007/645/EK: Padomes Lēmums ( 2007. gada 1. oktobris ), ar ko ieceļ amatā vienu Reģionu komitejas locekli no Maltas un divus locekļu aizstājējus no Maltas

text:
               6.10.2007

               LV

               Eiropas Savienības Oficiālais Vēstnesis

               L 261/26

      PADOMES LĒMUMS

   (2007. gada 1. oktobris),
   ar ko ieceļ amatā vienu Reģionu komitejas locekli no Maltas un divus locekļu aizstājējus no Maltas
   (2007/645/EK)
   EIROPAS SAVIENĪBAS PADOME,
   ņemot vērā Eiropas Kopienas dibināšanas līgumu un jo īpaši tā 263. pantu,
   ņemot vērā Maltas valdības priekšlikumu,
   tā kā:

               (1)

               Padome 2006. gada 24. janvārī pieņēma Lēmumu 2006/116/EK, ar ko laikposmam no 2006. gada 26. janvāra līdz 2010. gada 25. janvārim ieceļ amatā Reģionu komitejas locekļus un to aizstājējus (1).

               (2)

               Pēc Doris BORG kundzes atkāpšanās no amata ir atbrīvojusies viena Reģionu komitejas locekļa vieta. Pēc Joe BORG kunga un Paul BUTTIGIEG kunga pilnvaru termiņa beigšanās ir atbrīvojušās divas Reģionu komitejas locekļu aizstājēju vietas,

         IR PIEŅĒMUSI ŠO LĒMUMU.
   1. pants
   Ar šo uz atlikušo amata pilnvaru laiku līdz 2010. gada 25. janvārim ieceļ Reģionu komitejas locekli un locekļu aizstājējus:

               a)

               loceklis:

                           —

                              Frederick CUTAJAR kungs, Santa Lucia vietējās padomes mērs;

               b)

               locekļu aizstājēji:

                           —

                              Doris BORG kundze, Birkirkaras vietējās padomes mēra vietniece,

                           —

                              Maria NATOLI kundze, Nadur vietējās padomes locekle.

         2. pants
   Šis lēmums stājas spēkā tā pieņemšanas dienā.

      Luksemburgā, 2007. gada 1. oktobrī

            Padomes vārdā —

            priekšsēdētājs

         M. LINO

      (1)  OV L 56, 25.2.2006., 75. lpp.


title: Padomes Lēmums 2010/799/KĀDP ( 2010. gada 13. decembris ), ar ko atbalsta uzticības veicināšanas procesu, lai Tuvajos Austrumos izveidotu zonu, kurā nav masu iznīcināšanas ieroču un to nogādes līdzekļu, atbalstot ES Stratēģijas masu iznīcināšanas ieroču izplatīšanas novēršanai īstenošanu

text:
               23.12.2010

               LV

               Eiropas Savienības Oficiālais Vēstnesis

               L 341/27

         PADOMES LĒMUMS 2010/799/KĀDP
   (2010. gada 13. decembris),
   ar ko atbalsta uzticības veicināšanas procesu, lai Tuvajos Austrumos izveidotu zonu, kurā nav masu iznīcināšanas ieroču un to nogādes līdzekļu, atbalstot ES Stratēģijas masu iznīcināšanas ieroču izplatīšanas novēršanai īstenošanu
   EIROPAS SAVIENĪBAS PADOME,
   ņemot vērā Līgumu par Eiropas Savienību un jo īpaši tā 26. panta 2. punktu,
   tā kā:

               (1)

               ES aktīvi īsteno ES Stratēģiju masu iznīcināšanas ieroču izplatīšanas novēršanai un piemēro tās III nodaļā uzskaitītos pasākumus, piemēram, padarīt efektīvāku daudzpusējību un veicināt starptautiskās un reģionālās vides stabilitāti.

               (2)

               ES atbalsta daudzpusēju līgumu sistēmu, kas dod tiesisku un normatīvu pamatu visiem neizplatīšanas centieniem. ES politika paredz īstenot spēkā esošās atbruņošanās un neizplatīšanas normas un panākt, lai tās pieņemtu visi. ES palīdzēs trešām valstīm īstenot saistības, ko uzliek daudzpusējas konvencijas un režīmi.

               (3)

               Stabilas starptautiskas un reģionālas vides izveides veicināšana ir priekšnoteikums tam, lai apkarotu masu iznīcināšanas ieroču (MII) izplatīšanu. Lai to panāktu, ES veicinās reģionālus drošības mehānismus, ieroču izplatīšanas kontroli un atbruņošanās procesus reģionos.

               (4)

               Svarīga nozīme var būt pozitīvām un negatīvām drošības garantijām – tās var noderēt gan par stimulu atteikties no MII iegūšanas, gan par līdzekli, lai atturētos tos lietot. ES centīsies panākt, lai drošības garantijas tiktu ņemtas vērā arī turpmāk.

               (5)

               MII izplatīšana ir pasaules mēroga apdraudējums, kas prasa pasaules mēroga pieeju. Tomēr, tā kā Eiropas drošība ir cieši saistīta ar drošību un stabilitāti Vidusjūras reģionā un Tuvajos Austrumos, ES ir pārliecināta, ka tai ir pienākums veicināt drošību un stabilitāti norādītajā reģionā.

               (6)

               Parīzes Augstākā līmeņa sanāksmes Vidusjūrai 2008. gada 13. jūlija Kopīgā deklarācija, ar ko izveidoja Savienību Vidusjūrai, atkārtoti apliecināja kopējo ieceri panākt mieru un drošību reģionā, kā izklāstīts Barselonas deklarācijā, kura pieņemta 1995. gada 27. un 28. novembra Eiropas un Vidusjūras valstu konferencē un kurā, inter alia, ir aicināts panākt reģiona drošību, atbalstot kodolieroču, ķīmisko ieroču un bioloģisko ieroču neizplatīšanu, pievienojoties un ievērojot daudzus dažādus starptautiskus un reģionālus neizplatīšanas režīmus un ieroču kontroles un atbruņošanās nolīgumus, piemēram, Kodolieroču neizplatīšanas līgumu (KNL), Ķīmisko ieroču konvenciju, Bioloģisko un toksisko ieroču konvenciju, Vispārējo kodolizmēģinājumu aizlieguma līgumu un/vai reģionālus mehānismus, piemēram, zonas, kurās nav ieroču, tostarp to pārbaudes režīmus, kā arī labticīgi pildot savus pienākumus, kuri izriet no konvencijām ieroču kontroles, atbruņošanās un neizplatīšanas jomā.

               (7)

               Savienības Vidusjūrai puses centīsies izveidot savstarpēji un efektīvi pārbaudāmu Tuvo Austrumu zonu, kas būtu brīva no MII – kodolieročiem, ķīmiskajiem ieročiem un bioloģiskajiem ieročiem – un to nogādes sistēmām. Turklāt puses apsvērs iespējas veikt praktiskus pasākumus, inter alia, lai novērstu kodolieroču, ķīmisko ieroču un bioloģisko ieroču izplatīšanu, kā arī parasto ieroču pārmērīgu uzkrāšanu.

               (8)

               Eiropas un Vidusjūras reģiona valstu asociācijas nolīgumos, ko ES ir noslēgusi ar partnervalstīm Vidusjūras reģionā, ir paredzēts sākt regulāru politisku dialogu, stiprinot reģiona drošību un stabilitāti un aptverot visus vispārējas ieinteresētības tematus, jo īpaši mieru, drošību, demokrātiju un reģionālu attīstību.

               (9)

               ES 2008. gada 19. un 20. jūnijā Parīzē organizēja semināru “Tuvo Austrumu drošība, MII neizplatīšana un atbruņošanās”, kurā pulcēja reģiona valstu un ES dalībvalstu pārstāvjus, kā arī zinātniekus un valstu kodolenerģētikas aģentūru pārstāvjus. Dalībnieki aicināja ES sekmēt debašu turpināšanu dažādos forumos un pakāpeniski pāriet uz oficiālāku formātu, pie kā piederētu valstu valdību amatpersonu diskusijas, balstoties uz Barselonas sistēmu, tomēr ģeogrāfiski plašākā formātā.

               (10)

               2010. gada KNL pārskatīšanas konferencē uzsvēra, cik būtisks ir process, lai pilnībā īstenotu tās 1995. gada Rezolūciju par Tuvajiem Austrumiem (“1995. gada Rezolūcija”). Tālab konferencē apstiprināja turpmākus pasākumus, inter alia, visu to piedāvājumu izskatīšanu, kuru mērķis ir atbalstīt 1995. gada Rezolūcijas īstenošanu, ietverot ES piedāvājumu organizēt turpinājuma semināru, kurš būtu saistīts ar 2008. gada jūnijā organizēto semināru.

               (11)

               2010. gada KNL pārskatīšanas konferencē arī atzina, cik būtiska loma 1995. gada Rezolūcijas īstenošanā ir pilsoniskajai sabiedrībai, un atbalstīja visāda veida centienus šajā ziņā.

               (12)

               ES un Persijas līča Apvienotās padomes un ministru 20. sanāksmē Luksemburgā 2010. gada 14. jūnijā pauda gandarījumu par 2010. gada KNL pārskatīšanas konferences sekmīgu iznākumu. Dalībnieki atkārtoti izteica atbalstu tādas zonas izveidei Tuvajos Austrumos, tostarp Persijas līča reģionā, kurā nav MII un to nogādes līdzekļu,

         IR PIEŅĒMUSI ŠO LĒMUMU.
   1. pants
   1.   Kā turpmākus pasākumus pēc 2008. gadā notikušā ES semināra “Tuvo Austrumu drošība, MII neizplatīšana un atbruņošanās” ES atbalsta darbības, lai sekmētu šādu mērķu sasniegšanu:

               —

               veicināt reģionālu dialogu politikas un drošības jomā ar pilsonisko sabiedrību un valdībām, un konkrētāk – starp ekspertiem, amatpersonām un zinātniekiem,

               —

               apzināt uzticības veicināšanas pasākumus, kurus varētu izmantot kā praktiskus soļus, Tuvajos Austrumos perspektīvā veidojot zonu, kurā nav MII un to nogādes līdzekļu,

               —

               sekmēt diskusiju par to, kā panākt vispārēju pievienošanos atbilstīgiem starptautiskiem līgumiem un citiem instrumentiem MII un to nogādes līdzekļu izplatīšanas novēršanas jomā un kā tos īstenot,

               —

               apspriest jautājumus par kodolenerģijas izmantošanu miera mērķiem un par starptautisku un reģionālu sadarbību šajā jomā.

         2.   Šajā sakarā ES atbalstītie projekti aptvers šādas konkrētas darbības:

               a)

               nodrošināt līdzekļus, lai organizētu turpinājuma semināru, kas saistīts ar 2008. gadā notikušo ES semināru “Tuvo Austrumu drošība, MII neizplatīšana un atbruņošanās”;

               b)

               nodrošināt līdzekļus, lai izstrādātu informatīvus dokumentus jautājumos, kurus skatīs minētajā turpinājuma seminārā.

         Projektu detalizēts apraksts ir dots pielikumā.
   2. pants
   1.   Par šā lēmuma īstenošanu atbild Savienības Augstais pārstāvis ārlietās un drošības politikas jautājumos (AP).
   2.   Šā lēmuma 1. panta 2. punktā minētos projektus tehniski īsteno ES MII neizplatīšanas konsorcijs, kurš šo uzdevumu veic AP pārziņā. Tālab AP panāk vajadzīgās vienošanās ar ES MII neizplatīšanas konsorciju.
   3. pants
   1.   Bāzes finansējums 1. panta 2. punktā minēto projektu īstenošanai ir EUR 347 700.
   2.   Izdevumus, ko finansē no 1. punktā norādītās summas, pārvalda saskaņā ar procedūrām un noteikumiem, ko piemēro Savienības budžetam.
   3.   Šā panta 1. punktā minēto izdevumu pareizu pārvaldību pārrauga Komisija. Tālab tā noslēdz finansējuma līgumu ar ES MII neizplatīšanas konsorciju. Finansējuma līgumā paredz, ka ES MII neizplatīšanas konsorcijam jānodrošina ES ieguldījuma publiskums, kas atbilst ieguldījuma apjomam.
   4.   Komisija 3. punktā minēto finansējuma līgumu cenšas noslēgt cik drīz vien iespējams pēc šā lēmuma stāšanās spēkā. Tā ziņo Padomei par jebkādām grūtībām šajā procesā, kā arī par finansējuma līguma noslēgšanas dienu.
   4. pants
   1.   AP ziņo Padomei par šā lēmuma īstenošanu, pamatojoties uz regulāriem ziņojumiem, ko gatavo ES MII neizplatīšanas konsorcijs. Minētos ziņojumus izmanto Padomes veiktajos izvērtējumos.
   2.   Komisija sniedz informāciju par 1. panta 2. punktā minēto projektu finansiālajiem aspektiem.
   5. pants
   1.   Šis lēmums stājas spēkā tā pieņemšanas dienā.
   2.   Tas zaudē spēku 18 mēnešus pēc 3. panta 3. punktā minēto finansēšanas līgumu noslēgšanas. Tomēr šis lēmums zaudē spēku, ja sešos mēnešos pēc tā stāšanās spēkā finansēšanas līgumi nav noslēgti.

      Briselē, 2010. gada 13. decembrī

            Padomes vārdā –

            priekšsēdētāja

         C. ASHTON

      PIELIKUMS

         Projekts, ar kuru atbalsta uzticības veicināšanas procesu, lai tuvajos austrumos izveidotu zonu, kurā nav masu iznīcināšanas ieroču un to nogādes līdzekļu, atbalstot es stratēģijas masu iznīcināšanas ieroču izplatīšanas novēršanai īstenošanu

      1.   Mērķi

      Barselonas deklarācijā, ko pieņēma 1995. gada 27. un 28. novembra Eiropas un Vidusjūras valstu konferencē, ES un tās Vidusjūras reģiona partneri vienojās, ka centīsies izveidot efektīvi pārbaudāmu Tuvo Austrumu zonu, kurā nav masu iznīcināšanas ieroču (MII) un to nogādes sistēmu. 2008. gada Parīzes Vidusjūras reģiona valstu samita kopīgajā deklarācijā ir apliecināta ES gatavība apsvērt un izstrādāt praktiskus pasākumus, sagatavojot augsni tam, lai pilnībā īstenotu KNL Pārskatīšanas konferences 1995. gada Rezolūciju par Tuvajiem Austrumiem (“1995. gada Rezolūcija”) un lai tādu zonu izveidotu. Šādus praktiskus pasākumus izskatīja ES seminārā “Tuvo Austrumu drošība, MII neizplatīšana un atbruņošanās”, kurš notika Parīzē 2008. gada jūnijā.
      ES ieskatā ar praktiskiem pasākumiem būtu, inter alia, jāveicina vispārēja pievienošanās visiem daudzpusējiem nolīgumiem un instrumentiem MII neizplatīšanas, ieroču kontroles un atbruņošanās jomā, piemēram, Kodolieroču neizplatīšanas līgumam (KNL), Ķīmisko ieroču konvencijai, Bioloģisko un toksisko ieroču konvencijai, Vispārējā kodolizmēģinājumu aizlieguma līgumam un Hāgas Rīcības kodeksam pret ballistisko raķešu izplatīšanu, kā arī SAEA vispārējiem drošības nolīgumiem un papildprotokoliem, un šādu nolīgumu un instrumentu ievērošana. Vēl viens būtisks solis šajā sakarībā būtu sarunu sākšana par Skaldāmo materiālu aizlieguma līgumu. Tādi pasākumi būtu nozīmīgi uzticību veicinoši pasākumi reģionā, lai izveidotu pārbaudāmu zonu, kurā nav MII un to nogādes sistēmu.
      ES vēlas turpināt un pastiprināt politisku un drošības dialogu starp Savienības Vidusjūrai atbilstīgiem partneriem un visām pārējām Tuvo Austrumu valstīm jautājumos saistībā ar zonas izveidi, kurā nav MII. ES uzskata, ka zonas, kurā nav MII, izveides procesu varētu sekmēt konkrētu uzticības veicināšanas pasākumu izstrāde un īstenošana. Šādi uzticības veicināšanas pasākumi varētu būt, inter alia, mazi projekti zinātnes un pilsoniskās sabiedrības jomā, kur ir iespējams gūt panākumus, kā arī apmācību semināri diplomātiem un militārpersonām un uzticības veicināšanas apmeklējumi reģiona valstīs.
      Tā kā reģionā palielinās ieinteresētība attīstīt kodolenerģētiku miera mērķiem, būtu arī jātiecas nodrošināt, ka kodolenerģētiku miera mērķiem attīstīs saskaņā ar labākajiem drošuma, drošības un neizplatīšanas standartiem. Jautājums par to, kā stiprināt sadarbību kodolenerģētikas jomā miera mērķiem, būtu jāizskata gan vispār, gan arī konkrētāk, piemēram, reģionā attīstot daudzām valstīm kopīgus kodolenerģētikas objektus.
      ES ir pārliecināta, ka tādu mērķu sasniegšanu var veicināt, inter alia, rīkojot turpinājuma semināru “Tuvo Austrumu drošība, MII neizplatīšana un atbruņošanās”, kurā iesaistītu visas attiecīgās puses. Šāds turpinājuma seminārs ļautu izvērst konkrētu un strukturētu diskusiju par prasībām, pēc kurām nākotnē Tuvajos Austrumos varētu izveidot efektīvi pārbaudāmu zonu, kurā nav kodolieroču, citu MII ieroču un to nogādes līdzekļu. Gatavošanās semināram būtu jāveic ciešā koordinācijā ar visām atbilstīgajām pusēm.
      ES joprojām atbalsta 1995. gada KNL pārskatīšanas un pagarināšanas konferences lēmumus un rezolūciju par Tuvajiem Austrumiem, kā arī 2000. gada KNL pārskatīšanas konferences un 2010. gada KNL pārskatīšanas konferences nobeiguma dokumentu. 2010. gada KNL pārskatīšanas konferencē apstiprināja vairākus praktiskus pasākumus, tostarp visu piedāvājumu izskatīšanu, kuru mērķis ir atbalstīt 1995. gada Rezolūcijas īstenošanu, ietverot ES piedāvājumu organizēt turpinājuma semināru, kurš būtu saistīts ar 2008. gada jūnijā organizēto semināru. Konferencē arī atzina, cik būtiska loma 1995. gada Rezolūcijas īstenošanā ir pilsoniskajai sabiedrībai.
      ES vēlas šādi atbalstīt minētos mērķus:

                  —

                  organizējot turpinājuma semināru, kas būtu saistīts ar 2008. gada ES semināru “Tuvo Austrumu drošība, MII neizplatīšana un atbruņošanās”,

                  —

                  nodrošinot līdzekļus, lai izstrādātu informatīvus dokumentus jautājumos, kurus skatīs minētajā turpinājuma seminārā.

            2.   Projektu apraksts

      2.1.   Projekts “Seminārs uzticības veicināšanas procesa atbalstīšanai, kura rezultātā Tuvajos Austrumos tiks izveidota zona, kurā nav MII un to nogādes līdzekļu”
      2.1.1.   Projekta mērķis
      Minētajā projektā:

                  a)

                  tiks nodrošināts turpinājuma seminārs, kas saistīts ar Parīzē 2008. gada 19. un 20. jūnijā notikušo ES semināru “Tuvo Austrumu drošība, MII neizplatīšana un atbruņošanās”;

                  b)

                  apspriedīs jautājumus saistībā ar reģionālo drošību Tuvajos Austrumos, tostarp MII un to nogādes līdzekļu izplatīšanu un jautājumus saistībā ar parastajiem ieročiem;

                  c)

                  izpētīs iespējamus uzticības veicināšanas pasākumus, lai sekmētu procesu, kura rezultātā Tuvajos Austrumos tiks izveidota zona, kurā nav MII un to nogādes līdzekļu, tostarp balstoties uz pieredzi, kura ir uzkrāta saistībā ar jau esošām šādām zonām;

                  d)

                  apspriedīs iespējas panākt vispārēju pievienošanos starptautiskiem nolīgumiem MII neizplatīšanas un atbruņošanās jomā un citiem instrumentiem, kā arī šādu nolīgumu un instrumentu īstenošanu;

                  e)

                  izskatīs iespējas sadarbībai kodolenerģētikas jomā miera mērķiem un ar to saistītām palīdzības darbībām, tostarp balstoties uz Euratom gūto pieredzi.

            2.1.2.   Projekta rezultāti
      Minētais projekts:

                  a)

                  padziļinās dialogu un veidos uzticību pilsoniskajā sabiedrībā un valdībās, lai panāktu turpmāku progresu atbalstā drošībai Tuvo Austrumu reģionā un tādas zonas izveidei Tuvajos Austrumos, kurā nav MII un to nogādes līdzekļu;

                  b)

                  uzlabos savstarpēju saprašanos jautājumos, kuri skar reģionālo drošību, tostarp attiecībā uz MII un to nogādes līdzekļu izplatīšanu un jautājumiem saistībā ar parastajiem ieročiem;

                  c)

                  uzlabos informētību, zināšanas un izpratni par praktiskiem pasākumiem, kas vajadzīgi, lai Tuvajos Austrumos izveidotu zonu, kurā nav MII un to nogādes līdzekļu;

                  d)

                  sekmēs centienus panākt vispārēju pievienošanos starptautiskiem nolīgumiem MII neizplatīšanas un atbruņošanās jomā un citiem instrumentiem, kā arī šādu nolīgumu un instrumentu īstenošanu;

                  e)

                  veicinās starptautisku un reģionālu sadarbību kodolenerģētikas izmantošanā miera mērķiem, ievērojot labākos standartus kodoldrošības, drošuma un MII neizplatīšanas jomā.

            2.1.3.   Projekta apraksts
      Projektā ir paredzēts organizēt ne vairāk kā divas dienas ilgu semināru, vislabāk – Briselē vai Vidusjūras reģionā.
      Tajā piedalīsies pārstāvji no atbilstīgām ES iestādēm, ES dalībvalstīm, visām Tuvo Austrumu valstīm, valstīm, kurām ir kodolieroči, atbilstīgām starptautiskām organizācijām, kā arī zinātniski eksperti. Ir paredzams, ka seminārā piedalīsies ap 100 dalībnieku.
      Diskusijas seminārā vadīs zinātniski eksperti. Tā kā izskatāmie jautājumi ir sensitīvi, diskusijas īstenos saskaņā ar Chatham House normu, lai debates varētu būt mazāk oficiālas un atklātākas un netiktu identificēts sanāksmē iegūtās informācijas avots.
      Uzaicinātajiem dalībniekiem un lektoriem tiks segtas izmaksas – ceļa un uzturēšanās izdevumi, kā arī dienasnaudas. Padomes lēmumā ir paredzēti finanšu līdzekļi arī visu citu izmaksu segšanai, ietverot izdevumus par konferenču iekārtām, pusdienām, vakariņām, kafijas pauzēm, dokumentu tulkošanu un mutisko tulkošanu.
      Dalībniekus uz semināru aicinās ES MI neizplatīšanas konsorcijs, apspriežoties ar AP pārstāvi un ES dalībvalstīm.
      Seminārs notiks 2011. gadā. ES MII neizplatīšanas konsorcijs izstrādās un nosūtīs AP pārstāvim ziņojumu par semināru. Ziņojumu var izplatīt atbilstīgām ES struktūrām, visām Tuvo Austrumu valstīm, citām ieinteresētām valstīm un kompetentām starptautiskām organizācijām.
      2.2.   Projekts “Informatīvi dokumenti”
      2.2.1.   Projekta mērķis
      Minētajā projektā:

                  a)

                  tiks izstrādāti ne vairāk kā astoņi informatīvi dokumenti par jautājumiem, kurus skatīs seminārā uzticības veicināšanas procesa atbalstīšanai, kura rezultātā Tuvajos Austrumos tiks izveidota zona, kurā nav MII un to nogādes līdzekļu;

                  b)

                  piedāvās rīkus, lai izprastu jautājumus saistībā ar reģionālo drošību, tostarp attiecībā uz MII un to nogādes līdzekļu izplatīšanu un jautājumiem saistībā ar parastajiem ieročiem;

                  c)

                  apzinās iespējamus uzticības veicināšanas pasākumus, kurus varētu izmantot kā praktiskus soļus, Tuvajos Austrumos perspektīvā veidojot zonu, kurā nav MII un to nogādes līdzekļu;

                  d)

                  apzinās veidus, kā gūt turpmākus panākumus, lai panāktu vispārēju pievienošanos starptautiskiem nolīgumiem MII neizplatīšanas un atbruņošanās jomā un citiem instrumentiem, kā arī tādu nolīgumu un instrumentu īstenošanu;

                  e)

                  apzinās perspektīvas sadarbībai kodolenerģētikā miera mērķiem, ievērojot valstu enerģētikas politiku un vajadzības.

            2.2.2.   Projekta rezultāti
      Minētais projekts:

                  a)

                  sniegs idejas un ierosinājumus semināram uzticības veicināšanas procesa atbalstīšanai, kura rezultātā Tuvajos Austrumos tiks izveidota zona, kurā nav MII un to nogādes līdzekļu, un sekmēs konkrētu un strukturētu diskusiju visos atbilstīgos jautājumos;

                  b)

                  uzlabos pilsoniskās sabiedrības un valdību informētību, zināšanas un izpratni jautājumos saistībā ar Tuvajiem Austrumiem kā zonu, kurā nav MII un to nogādes līdzekļu, kā arī par drošību Tuvo Austrumu reģionā;

                  c)

                  piedāvās politiskas un/vai darbības iespējas valdībām un starptautiskām organizācijām, lai atvieglinātu procesu, veidojot Tuvajos Austrumos zonu, kurā nav MII un to nogādes līdzekļu, kā arī drošību Tuvo Austrumu reģionā.

            2.2.3.   Projekta apraksts
      Projekta mērķis ir izstrādāt ne vairāk kā astoņus informatīvus dokumentus, katru 10–15 lappušu (5 000–7 000 vārdu) apjomā. Informatīvos dokumentus izstrādās vai pasūtīs ES MII neizplatīšanas konsorcijs, un tiem nav obligāti jāatbilst ES iestāžu un ES dalībvalstu uzskatiem.
      Informatīvos dokumentus izstrādās par jautājumiem, kurus skatīs seminārā uzticības veicināšanas procesa atbalstīšanai, kura rezultātā Tuvajos Austrumos tiks izveidota zona, kurā nav MII un to nogādes līdzekļu. Katrā no dokumentiem ietvers politiskas un/vai darbības politikas iespējas.
      Informatīvos dokumentus izplatīs semināra dalībniekiem, atbilstīgām ES un ES dalībvalstu struktūrām, visām Tuvo Austrumu valstīm, citām ieinteresētām valstīm un kompetentām starptautiskām organizācijām. Informatīvos dokumentus varētu publicēt ES MII neizplatīšanas konsorcija vietnē.
      Pēc semināra informatīvos dokumentus varētu apkopot publicēšanai vienā sējumā.
      3.   Ilgums

      Iecerētais projektu īstenošanas ilgums kopumā ir 18 mēneši.
      4.   Atbalsta saņēmēji

      Šā projekta atbalsta saņēmēji ir:

                  a)

                  Tuvo Austrumu valstis;

                  b)

                  citas ieinteresētās valstis;

                  c)

                  attiecīgas starptautiskas organizācijas;

                  d)

                  pilsoniskā sabiedrība.

            5.   Procesuāli aspekti, koordinācija un vadības komiteja

      Vadības komitejā būs viens AP pārstāvis un pa vienam pārstāvim no katra konkrēta projekta īstenotājstruktūras. Vadības komiteja regulāri, vismaz reizi sešos mēnešos, pārskatīs Padomes lēmuma īstenošanu, arī izmantojot elektroniskus saziņas līdzekļus.
      6.   Īstenotājstruktūras

      Šā Padomes lēmuma tehniska īstenošana tiks uzticēta ES MII neizplatīšanas konsorcijam.
      Uzdevumus ES MII neizplatīšanas konsorcijs veiks AP pārziņā. Veicot darbības, tas attiecīgi sadarbosies ar AP, ES dalībvalstīm, citām iesaistītām valstīm un starptautiskām organizācijām.


title: 2012/682/ES: Eiropas Parlamenta un Padomes Lēmums ( 2012. gada 25. oktobris ) par Eiropas Globalizācijas pielāgošanās fonda izmantošanu saskaņā ar 28. punktu Eiropas Parlamenta, Padomes un Komisijas 2006. gada 17. maija Iestāžu nolīgumā par budžeta disciplīnu un pareizu finanšu pārvaldību (Zviedrijas pieteikums EGF/2011/015 SE/ AstraZeneca )

text:
               7.11.2012

               LV

               Eiropas Savienības Oficiālais Vēstnesis

               L 307/76

         EIROPAS PARLAMENTA UN PADOMES LĒMUMS
   (2012. gada 25. oktobris)
   par Eiropas Globalizācijas pielāgošanās fonda izmantošanu saskaņā ar 28. punktu Eiropas Parlamenta, Padomes un Komisijas 2006. gada 17. maija Iestāžu nolīgumā par budžeta disciplīnu un pareizu finanšu pārvaldību (Zviedrijas pieteikums EGF/2011/015 SE/AstraZeneca)
   (2012/682/ES)
   EIROPAS PARLAMENTS UN EIROPAS SAVIENĪBAS PADOME,
   ņemot vērā Līgumu par Eiropas Savienības darbību,
   ņemot vērā Eiropas Parlamenta, Padomes un Komisijas 2006. gada 17. maija Iestāžu nolīgumu par budžeta disciplīnu un pareizu finanšu pārvaldību (1) un jo īpaši tā 28. punktu,
   ņemot vērā Eiropas Parlamenta un Padomes 2006. gada 20. decembra Regulu (EK) Nr. 1927/2006 par Eiropas Globalizācijas pielāgošanās fonda izveidi (2) un jo īpaši tās 12. panta 3. punktu,
   ņemot vērā Eiropas Komisijas priekšlikumu,
   tā kā:

               (1)

               Eiropas Globalizācijas pielāgošanās fonds (EGF) ir izveidots, lai sniegtu papildu atbalstu darba ņēmējiem, kuru atlaišana ir saistīta ar globalizācijas izraisītām lielām strukturālām pārmaiņām pasaules tirdzniecības modeļos, un lai palīdzētu viņiem atgriezties darba tirgū.

               (2)

               Attiecībā uz pieteikumiem, kas iesniegti no 2009. gada 1. maiju līdz 2011. gada 30. decembrim, EGF darbības joma tika paplašināta, iekļaujot tajā atbalstu darbiniekiem, kuru atlaišana ir tieši saistīta ar pasaules finanšu un ekonomikas krīzi.

               (3)

               Saskaņā ar 2006. gada 17. maija Iestāžu nolīgumu EGF līdzekļus var izmantot, nepārsniedzot maksimālo summu EUR 500 miljoni gadā.

               (4)

               Zviedrija 2011. gada 23. decembrī iesniedza pieteikumu, lūdzot piešķirt EGF atbalstu saistībā ar darbinieku atlaišanu uzņēmumā AstraZeneca, un līdz 2012. gada 16. aprīlim sniedza papildu informāciju. Šis pieteikums atbilst Regulas (EK) Nr. 1927/2006 10. panta prasībām par finansiālo ieguldījumu noteikšanu. Ņemot to vērā, Komisija ierosina izmantot līdzekļus EUR 4 325 854 apmērā.

               (5)

               Tādēļ būtu jāizmanto EGF līdzekļi, lai nodrošinātu finansiālu ieguldījumu saistībā ar Zviedrijas iesniegto pieteikumu,

         IR PIEŅĒMUŠI ŠO LĒMUMU.
   1. pants
   Eiropas Savienības 2012. finanšu gada vispārējā budžetā Eiropas Globalizācijas pielāgošanās fonda līdzekļus izmanto, lai piešķirtu EUR 4 325 854 saistību un maksājumu apropriācijās.
   2. pants
   Šo lēmumu publicē Eiropas Savienības Oficiālajā Vēstnesī.

      Strasbūrā, 2012. gada 25. oktobrī

            Eiropas Parlamenta vārdā –

            priekšsēdētājs

         M. SCHULZ

            Padomes vārdā –

            priekšsēdētājs

         A. D. MAVROYIANNIS

      (1)  OV C 139, 14.6.2006., 1. lpp.

      (2)  OV L 406, 30.12.2006., 1. lpp.


title: 2012/62/ES: Padomes Lēmums ( 2012. gada 27. janvāris ), ar ko ieceļ Reģionu komitejas locekļa aizstājēju no Spānijas

text:
               2.2.2012

               LV

               Eiropas Savienības Oficiālais Vēstnesis

               L 30/20

         PADOMES LĒMUMS
   (2012. gada 27. janvāris),
   ar ko ieceļ Reģionu komitejas locekļa aizstājēju no Spānijas
   (2012/62/ES)
   EIROPAS SAVIENĪBAS PADOME,
   ņemot vērā Līgumu par Eiropas Savienības darbību un jo īpaši tā 305. pantu,
   ņemot vērā Spānijas valdības priekšlikumu,
   tā kā:

               (1)

               Padome 2009. gada 22. decembrī un 2010. gada 18. janvārī pieņēma Lēmumu 2009/1014/ES (1) un Lēmumu 2010/29/ES (2), ar ko laikposmam no 2010. gada 26. janvāra līdz 2015. gada 25. janvārim ieceļ Reģionu komitejas locekļus un viņu aizstājējus.

               (2)

               Pēc Jordi BAYONA LLOPIS kunga pilnvaru termiņa beigām ir atbrīvojusies Reģionu komitejas locekļa aizstājēja vieta,

         IR PIEŅĒMUSI ŠO LĒMUMU.
   1. pants
   Ar šo uz atlikušo amata pilnvaru laiku, proti, līdz 2015. gada 25. janvārim, Reģionu komitejā par locekļa aizstājēju tiek iecelts:

               —

                  Esteban MAS PORTELL kungs, Delegado del Gobierno de las Illes Balears en Bruselas.

         2. pants
   Šis lēmums stājas spēkā tā pieņemšanas dienā.

      Briselē, 2012. gada 27. janvārī

            Padomes vārdā –

            priekšsēdētājs

         N. WAMMEN

      (1)  OV L 348, 29.12.2009., 22. lpp.

      (2)  OV L 12, 19.1.2010., 11. lpp.


title: 2013/602/ES: Eiropas Parlamenta Lēmums ( 2013. gada 17. aprīlis ) par Eiropas Dzīves un darba apstākļu uzlabošanas fonda 2011. finanšu gada budžeta izpildes apstiprināšanu

text:
               16.11.2013

               LV

               Eiropas Savienības Oficiālais Vēstnesis

               L 308/303

      EIROPAS PARLAMENTA LĒMUMS

   (2013. gada 17. aprīlis)
   par Eiropas Dzīves un darba apstākļu uzlabošanas fonda 2011. finanšu gada budžeta izpildes apstiprināšanu
   (2013/602/ES)
   EIROPAS PARLAMENTS,

               —

               ņemot vērā Eiropas Dzīves un darba apstākļu uzlabošanas fonda 2011. finanšu gada galīgos pārskatus,

               —

               ņemot vērā Revīzijas palātas ziņojumu par Eiropas Dzīves un darba apstākļu uzlabošanas fonda 2011. finanšu gada pārskatiem ar Fonda atbildēm (1),

               —

               ņemot vērā Padomes 2013. gada 12. februāra ieteikumu (05753/2013 – C7-0041/2013),

               —

               ņemot vērā Līguma par Eiropas Savienības darbību 319. pantu,

               —

               ņemot vērā Padomes 2002. gada 25. jūnija Regulu (EK, Euratom) Nr. 1605/2002 par Finanšu regulu, ko piemēro Eiropas Kopienu vispārējam budžetam (2), un jo īpaši tās 185. pantu,

               —

               ņemot vērā Eiropas Parlamenta un Padomes 2012. gada 25. oktobra Regulu (ES, Euratom) Nr. 966/2012 par finanšu noteikumiem, ko piemēro Savienības vispārējam budžetam, un par Padomes Regulas (EK, Euratom) Nr. 1605/2002 atcelšanu (3) un jo īpaši tās 208. pantu,

               —

               ņemot vērā Padomes 1975. gada 26. maija Regulu (EEK) Nr. 1365/75 par Eiropas Dzīves un darba apstākļu uzlabošanas fonda izveidi (4) un jo īpaši tās 16. pantu,

               —

               ņemot vērā Komisijas 2002. gada 19. novembra Regulu (EK, Euratom) Nr. 2343/2002 par pamata Finanšu regulu struktūrām, kas minētas 185. pantā Padomes Regulā (EK, Euratom) Nr. 1605/2002 par Finanšu regulu, ko piemēro Eiropas Kopienu vispārējam budžetam (5), un jo īpaši tās 94. pantu,

               —

               ņemot vērā Reglamenta 77. pantu un VI pielikumu,

               —

               ņemot vērā Budžeta kontroles komitejas ziņojumu un Nodarbinātības un sociālo lietu komitejas atzinumu (A7-0067/2013),

               1.

               sniedz Eiropas Dzīves un darba apstākļu uzlabošanas fonda direktoram apstiprinājumu par Fonda 2011. finanšu gada budžeta izpildi;

               2.

               izklāsta savus konstatējumus turpmāk tekstā iekļautajā rezolūcijā;

               3.

               uzdod priekšsēdētājam šo lēmumu un rezolūciju, kas ir tā neatņemama daļa, nosūtīt Eiropas Dzīves un darba apstākļu uzlabošanas fonda direktoram, Padomei, Komisijai un Revīzijas palātai, kā arī nodrošināt to publicēšanu Eiropas Savienības Oficiālajā Vēstnesī (L sērijā).

            Priekšsēdētājs

         Martin SCHULZ

            Ģenerālsekretārs

         Klaus WELLE

      (1)  OV C 388, 15.12.2012., 174. lpp.

      (2)  OV L 248, 16.9.2002., 1. lpp.

      (3)  OV L 298, 26.10.2012., 1. lpp.

      (4)  OV L 139, 30.5.1975., 1. lpp.

      (5)  OV L 357, 31.12.2002., 72. lpp.

         EIROPAS PARLAMENTA REZOLŪCIJA

      (2013. gada 17. aprīlis)
      ar konstatējumiem, kas ir neatņemama daļa no lēmuma par Eiropas Dzīves un darba apstākļu uzlabošanas fonda 2011. finanšu gada budžeta izpildes apstiprināšanu
      EIROPAS PARLAMENTS,

                  —

                  ņemot vērā Eiropas Dzīves un darba apstākļu uzlabošanas fonda 2011. finanšu gada galīgos pārskatus,

                  —

                  ņemot vērā Revīzijas palātas ziņojumu par Eiropas Dzīves un darba apstākļu uzlabošanas fonda 2011. finanšu gada pārskatiem ar Fonda atbildēm (1),

                  —

                  ņemot vērā Padomes 2013. gada 12. februāra ieteikumu (05753/2013 – C7-0041/2013),

                  —

                  ņemot vērā Līguma par Eiropas Savienības darbību 319. pantu,

                  —

                  ņemot vērā Padomes 2002. gada 25. jūnija Regulu (EK, Euratom) Nr. 1605/2002 par Finanšu regulu, ko piemēro Eiropas Kopienu vispārējam budžetam (2), un jo īpaši tās 185. pantu,

                  —

                  ņemot vērā Eiropas Parlamenta un Padomes 2012. gada 25. oktobra Regulu (ES, Euratom) Nr. 966/2012 par finanšu noteikumiem, ko piemēro Savienības vispārējam budžetam, un par Padomes Regulas (EK, Euratom) Nr. 1605/2002 atcelšanu (3) un jo īpaši tās 208. pantu,

                  —

                  ņemot vērā Padomes 1975. gada 26. maija Regulu (EEK) Nr. 1365/75 par Eiropas Dzīves un darba apstākļu uzlabošanas fonda izveidi (4) un jo īpaši tās 16. pantu,

                  —

                  ņemot vērā Komisijas 2002. gada 19. novembra Regulu (EK, Euratom) Nr. 2343/2002 par pamata Finanšu regulu struktūrām, kas minētas 185. pantā Padomes Regulā (EK, Euratom) Nr. 1605/2002 par Finanšu regulu, ko piemēro Eiropas Kopienu vispārējam budžetam (5), un jo īpaši tās 94. pantu,

                  —

                  ņemot vērā Reglamenta 77. pantu un VI pielikumu,

                  —

                  ņemot vērā Budžeta kontroles komitejas ziņojumu un Nodarbinātības un sociālo lietu komitejas atzinumu (A7-0067/2013),

                  A.

                  tā kā Revīzijas palāta norādīja, ka ir guvusi pamatotu pārliecību par to, ka gada pārskati par 2011. finanšu gadu ir ticami un ka pakārtotie darījumi ir likumīgi un pareizi;

                  B.

                  tā kā 2012. gada 10. maijā Parlaments sniedza Eiropas Dzīves un darba apstākļu uzlabošanas fondam (“Fonds”) apstiprinājumu par Fonda 2010. finanšu gada budžeta izpildi (6) un tā kā lēmumam par budžeta izpildes apstiprināšanu pievienotajā rezolūcijā Parlaments cita starpā:

                              —

                              mudināja Fondu reģistrēt visus valdes lēmumus par apsekojumiem, jo informēšanas lietderība un efektivitāte par šiem lēmumiem varētu tikt mazināta, ja trūkst atbilstošu standartu pieņemto lēmumu dokumentēšanai,

                              —

                              aicināja Fondu ieviest rakstiskas procedūras par pamatdarbībām, kas palīdzētu Fondam efektīvi izmantot tā resursus un noteikt iespējamās nepilnības,

                              —

                              mudināja Fondu atbilstīgi ievērot Iekšējās revīzijas dienesta ieteikumus un informēt budžeta izpildes apstiprinātājiestādi par šajā sakarā veiktajiem pasākumiem;

                  C.

                  tā kā Fonda 2011. gada kopējais budžets bija EUR 20 600 000, kas ir mazāks nekā 2010. finanšu gada budžets (EUR 20 900 000); tā kā Eiropas Savienības sākotnējā iemaksa Fonda 2011. gada budžetā bija EUR 20 210 000 salīdzinājumā ar EUR 19 067 159 2010. gadā,

         Budžeta un finanšu pārvaldība

                  1.

                  konstatē, ka saskaņā ar gada pārskatiem EUR 1 166 895 no saistību apropriācijām, par kurām līdz 2011. gada beigām bija noslēgti līgumi, bet vēl nebija veikti maksājumi, tika pārnestas uz 2012. gadu; turklāt konstatē, ka kopējais pārnesto un atcelto apropriāciju (t. i., apropriāciju, kas pārnestas no 2010. gada un nav izlietotas 2011. gadā) apjoms 2011. gadā bija EUR 130 133;

                  2.

                  pauž bažas par to, ka saskaņā ar Revīzijas palātas ziņojumu Fonds pārnesa vairāk nekā 47 % jeb EUR 3 400 000 no III sadaļas (“Pamatdarbības izdevumi”) apropriācijām, no kuriem EUR 1 600 000 (jeb 22 % no III sadaļas) pārnešana nebija plānota; pauž bažas, ka šāds stāvoklis liecina par kavēšanos no III sadaļas finansēto Fonda pasākumu īstenošanā un ir pretrunā budžeta gada pārskata principam;

                  3.

                  tādēļ aicina Fondu informēt budžeta izpildes apstiprinātājiestādi par pasākumiem, ko Fonds veicis, lai novērstu šo trūkumu, un par pasākumiem, kurus tas plāno veikt, lai novērstu šādas situācijas atkārtošanos; turklāt atzīmē, ka stāvoklis ir pasliktinājies salīdzinājumā ar iepriekšējo gadu;

         2010. gada budžeta izpildes apstiprinājuma ieteikumu pēcpārbaude

                  4.

                  atzinīgi vērtē Fonda ziņojumu par pasākumiem, kas veikti saistībā ar budžeta izpildes apstiprinātājiestādes 2010. gada ieteikumiem; jo īpaši atzīmē, ka saskaņā ar Fonda ziņojumā pausto:

                              —

                              valdes un biroja lēmumu reģistrs ir pieejams Fonda tīmekļa vietnē un trūkstošie paraksti un datumi bija atsevišķas kļūdas, kuras ir izlabotas,

                              —

                              ir izstrādātas visaptverošas vadlīnijas attiecībā uz apsekojumu pārvaldības procesu, kā to ierosināja Iekšējās revīzijas dienests, veicot revīziju par apsekojumu pārvaldību, un organizācija ievēro šīs vadlīnijas,

                              —

                              visi līdz 2010. gadam neizpildītie Iekšējās revīzijas dienesta ieteikumi tagad ir izpildīti un sīkāka informācija par tiem ir pieejama Iekšējās revīzijas dienesta 2011. gada ziņojumā (kas sagatavots saskaņā ar Finanšu regulas 72. panta 5. punktu);

         Darbības rezultāti

                  5.

                  aicina Komisiju kopīgi ar Eiropas Izglītības fondu, Eiropas Profesionālās izglītības attīstības centru, Eiropas Dzīves un darba apstākļu uzlabošanas fondu un Eiropas Darba drošības un veselības aizsardzības aģentūru turpināt pētīt starp šīm aģentūrām pastāvošās sinerģijas un, pirms tiek pieņemti jebkādi lēmumi par izmaiņām attiecīgajos šo aģentūru pienākumos un/vai darba metodēs, ziņot budžeta izpildes apstiprinātājiestādei par šo četru aģentūru iespējamu dziļāku integrāciju; aicina minētās aģentūras un Komisiju novērtēt, vai ciešāka sadarbība varētu nodrošināt apjomradītus ietaupījumus un šo aģentūru darbības rezultātu optimizāciju;

         Darbā pieņemšanas procedūras

                  6.

                  norāda, ka Revīzijas palāta konstatēja, ka Fondam ir jāuzlabo darbā pieņemšanas procedūru pārredzamība; norāda, ka atlases komisijas sanāksmes ne vienmēr tika pietiekami dokumentētas un nebija pierādījumu par to, ka interviju vai pārbaudījumu jautājumi būtu izstrādāti iepriekš;

                  7.

                  tādēļ aicina Fondu informēt budžeta izpildes apstiprinātājiestādi par pasākumiem, ko Fonds veicis, lai novērstu šo trūkumu; uzskata, ka dažas Civildienesta noteikumu prasības var radīt ievērojamu administratīvo slogu; tādēļ mudina Komisiju atļaut zināmu vienkāršošanu attiecībā uz Civildienesta noteikumu 110. panta piemērošanu aģentūrām;

                  8.

                  attiecībā uz pārējiem konstatējumiem, kas pievienoti lēmumam par budžeta izpildes apstiprināšanu un kas ir horizontāla rakstura konstatējumi, atsaucas uz 2013. gada 17. aprīļa rezolūciju (7) par aģentūru darbību, finanšu pārvaldību un kontroli.

         (1)  OV C 388, 15.12.2012., 174. lpp.

         (2)  OV L 248, 16.9.2002., 1. lpp.

         (3)  OV L 298, 26.10.2012., 1. lpp.

         (4)  OV L 139, 30.5.1975., 1. lpp.

         (5)  OV L 357, 31.12.2002., 72. lpp.

         (6)  OV L 286, 17.10.2012., 258. lpp.

         (7)  Pieņemtie teksti, P7_TA(2013)0134 (skatīt šā Oficiālā Vēstneša 374. lpp.).


title: 2007/89/EK: Padomes Lēmums ( 2007. gada 12. februāris ), ar ko ieceļ divus Reģionu komitejas locekļus un četrus to aizstājējus no Nīderlandes

text:
               13.2.2007

               LV

               Eiropas Savienības Oficiālais Vēstnesis

               L 41/8

      PADOMES LĒMUMS

   (2007. gada 12. februāris),
   ar ko ieceļ divus Reģionu komitejas locekļus un četrus to aizstājējus no Nīderlandes
   (2007/89/EK)
   EIROPAS SAVIENĪBAS PADOME,
   ņemot vērā Eiropas Kopienas dibināšanas līgumu, un jo īpaši tā 263. pantu,
   ņemot vērā Nīderlandes valdības priekšlikumu,
   tā kā:

               (1)

               Padome 2006. gada 24. janvārī pieņēma Lēmumu 2006/116/EK (1), ar ko ieceļ amatā Reģionu komitejas locekļus un to aizstājējus laikposmam no 2006. gada 26. janvāra līdz 2010. gada 25. janvārim.

               (2)

               Pēc Fons HERTOG kunga pilnvaru termiņa beigām un Pieter VAN WOENSEL kunga atkāpšanās no amata ir atbrīvojušās divas Reģionu komitejas locekļa vietas. Pēc Laetitia GRIFFITH kundzes pilnvaru termiņa beigām, James LIDTH DE JEUDE kunga atkāpšanās no amata, Wim ZWAAN kunga pilnvaru termiņa beigām un Alexander SAKKERS kunga atkāpšanās no amata ir atbrīvojušās četras komitejas locekļa aizstājēja vietas,

         IR NOLĒMUSI ŠĀDI.
   1. pants
   Ar šo Reģionu komitejā uz atlikušo amata pilnvaru laiku, proti, līdz 2010. gada 25. janvārim, tiek iecelti:

               a)

               komitejas locekļi:

                           —

                              Cor LAMERS kungs, burgemeester van Houten,

                           —

                              Henk KOOL kungs, wethouder te Den Haag,

                     nomainot:

                           —

                              Fons HERTOG kungu,

                           —

                              Pieter VAN WOENSEL kungu;

               b)

               to aizstājēji:

                           —

                              Lodewijk ASSCHER kungs, wethouder te Amsterdam,

                           —

                              Rik DE LANGE kungs, wethouder te Zutphen,

                           —

                              Ellie FRANSSEN kundze, wethouder te Voerendaal,

                           —

                              Rinda DEN BESTEN kundze, wethouder te Utrecht,

                     nomainot:

                           —

                              Laetitia GRIFFITH kundzi,

                           —

                              James LIDTH DE JEUDE kungu,

                           —

                              Wim ZWAAN kungu,

                           —

                              Alexander SAKKERS kungu.

         2. pants
   Šis lēmums stājas spēkā tā pieņemšanas dienā.

      Briselē, 2007. gada 12. februārī

            Padomes vārdā —

            priekšsēdētājs

         F.-W. STEINMEIER

      (1)  OV L 56, 25.2.2006., 75. lpp.


title: Eiropas Parlamenta un Padomes Lēmums (ES) 2015/1477 (2015. gada 17. jūlijs) par Eiropas Globalizācijas pielāgošanās fonda izmantošanu (Somijas pieteikums EGF/2015/001 FI/Broadcom)

text:
               28.8.2015

               LV

               Eiropas Savienības Oficiālais Vēstnesis

               L 225/14

         EIROPAS PARLAMENTA UN PADOMES LĒMUMS (ES) 2015/1477
   (2015. gada 17. jūlijs)
   par Eiropas Globalizācijas pielāgošanās fonda izmantošanu (Somijas pieteikums EGF/2015/001 FI/Broadcom)
   EIROPAS PARLAMENTS UN EIROPAS SAVIENĪBAS PADOME,
   ņemot vērā Līgumu par Eiropas Savienības darbību,
   ņemot vērā Eiropas Parlamenta un Padomes 2013. gada 17. decembra Regulu (ES) Nr. 1309/2013 par Eiropas Globalizācijas pielāgošanās fondu (2014–2020) un ar ko atceļ Regulu (EK) Nr. 1927/2006 (1), un jo īpaši tās 15. panta 4. punktu,
   ņemot vērā Eiropas Parlamenta, Padomes un Komisijas 2013. gada 2. decembra Iestāžu nolīgumu par budžeta disciplīnu, sadarbību budžeta jautājumos un pareizu finanšu pārvaldību (2) un jo īpaši tā 13. punktu,
   ņemot vērā Eiropas Komisijas priekšlikumu,
   tā kā:

               (1)

               Eiropas Globalizācijas pielāgošanās fonda (EGF) mērķis ir sniegt atbalstu darba ņēmējiem, kas atlaisti no darba, un pašnodarbinātām personām, kuru darbība ir beigusies tādēļ, ka globalizācijas dēļ ir notikušas lielas strukturālas pārmaiņas pasaules tirdzniecības modeļos, turpinās globālā finanšu un ekonomikas krīze vai ir sākusies jauna globāla finanšu un ekonomikas krīze, un lai palīdzētu viņiem no jauna iekļauties darba tirgū.

               (2)

               EGF nepārsniedz maksimālo apjomu EUR 150 miljoni gadā (2011. gada cenās), kā noteikts Padomes Regulas (ES, Euratom) Nr. 1311/2013 (3) 12. pantā.

               (3)

               Somija 2015. gada 30. janvārī iesniedza pieteikumu EGF/2015/001 FI/Broadcom EGF izmantošanai saistībā ar darbinieku atlaišanu uzņēmumā Broadcom Communications Finland un divos tā piegādes uzņēmumos vai pakārtotās ražošanas uzņēmumos Somijā. Pieteikums tika papildināts ar papildu informāciju saskaņā ar Regulas (ES) Nr. 1309/2013 8. panta 3. punktu. Šis pieteikums atbilst Regulas (ES) Nr. 1309/2013 13. pantā norādītajām prasībām EGF finansiālā ieguldījuma noteikšanai.

               (4)

               Tādēļ EGF būtu jāizmanto, lai sniegtu finansiālu ieguldījumu EUR 1 365 000 apmērā saistībā ar Somijas iesniegto pieteikumu.

               (5)

               Lai pēc iespējas saīsinātu laiku, kas vajadzīgs EGF izmantošanai, šis lēmums būtu jāpiemēro no tā pieņemšanas dienas,

         IR PIEŅĒMUŠI ŠO LĒMUMU.
   1. pants
   Eiropas Savienības 2015. finanšu gada vispārējā budžetā izmanto Eiropas Globalizācijas pielāgošanās fondu, lai piešķirtu EUR 1 365 000 saistību un maksājumu apropriācijās.
   2. pants
   Šis lēmums stājas spēkā dienā, kad to publicē Eiropas Savienības Oficiālajā Vēstnesī. To piemēro no 2015. gada 17. jūlija.

      Briselē, 2015. gada 17. jūlijā

            Eiropas Parlamenta vārdā –

            priekšsēdētājs

         M. SCHULZ

            Padomes vārdā –

            priekšsēdētājs

         P. GRAMEGNA

      (1)  OV L 347, 20.12.2013., 855. lpp.

      (2)  OV C 373, 20.12.2013., 1. lpp.

      (3)  Padomes 2013. gada 2. decembra Regula (ES, Euratom) Nr. 1311/2013, ar ko nosaka daudzgadu finanšu shēmu 2014.–2020. gadam (OV L 347, 20.12.2013., 884. lpp.).


title: 2012/348/ES: Padomes Lēmums ( 2012. gada 18. jūnijs ) par nostāju, kas Eiropas Savienībai jāieņem attiecīgajās Apvienoto Nāciju Organizācijas Eiropas Ekonomikas komisijas komitejās attiecībā uz to, kā pielāgot tehnikas attīstībai Noteikumus Nr. 11, 13H, 30, 44, 49, 54, 64, 101, 106 un 121 un kā pielāgot tehnikas attīstībai Apvienoto Nāciju Organizācijas Eiropas Ekonomikas komisijas Vispārējos tehniskos noteikumus Nr. 1 par durvju slēdzeņu un notures detaļām

text:
               3.7.2012

               LV

               Eiropas Savienības Oficiālais Vēstnesis

               L 173/1

         PADOMES LĒMUMS
   (2012. gada 18. jūnijs)
   par nostāju, kas Eiropas Savienībai jāieņem attiecīgajās Apvienoto Nāciju Organizācijas Eiropas Ekonomikas komisijas komitejās attiecībā uz to, kā pielāgot tehnikas attīstībai Noteikumus Nr. 11, 13H, 30, 44, 49, 54, 64, 101, 106 un 121 un kā pielāgot tehnikas attīstībai Apvienoto Nāciju Organizācijas Eiropas Ekonomikas komisijas Vispārējos tehniskos noteikumus Nr. 1 par durvju slēdzeņu un notures detaļām
   (2012/348/ES)
   EIROPAS SAVIENĪBAS PADOME,
   ņemot vērā Līgumu par Eiropas Savienības darbību un jo īpaši tā 114. pantu un 218. panta 9. punktu,
   ņemot vērā Eiropas Komisijas priekšlikumu,
   tā kā:

               (1)

               Saskaņā ar Padomes Lēmumu 97/836/EK (1) Kopiena ir pievienojusies Apvienoto Nāciju Organizācijas Eiropas Ekonomikas komisijas (ANO EEK) Nolīgumam vienotu tehnisko prasību apstiprināšanai riteņu transportlīdzekļiem, aprīkojumam un detaļām, ko var uzstādīt un/vai izmantot riteņu transportlīdzekļos, un par nosacījumiem to apstiprinājumu savstarpējai atzīšanai, kas piešķirti, pamatojoties uz šīm prasībām (“Pārskatītais 1958. gada nolīgums”).

               (2)

               Saskaņā ar Padomes Lēmumu 2000/125/EK (2) Savienība pievienojās Nolīgumam par vispārēju tehnisko noteikumu apstiprināšanu riteņu transportlīdzekļiem, aprīkojumam un detaļām, ko var uzstādīt un/vai lietot riteņu transportlīdzekļos (“Paralēlais nolīgums”).

               (3)

               Ar Eiropas Parlamenta un Padomes Direktīvu 2007/46/EK (2007. gada 5. septembris), ar ko izveido sistēmu mehānisko transportlīdzekļu un to piekabju, kā arī tādiem transportlīdzekļiem paredzētu sistēmu, sastāvdaļu un atsevišķu tehnisku vienību apstiprināšanai (“pamatdirektīva”) (3), dalībvalstu apstiprināšanas sistēmas aizstāja ar Savienības apstiprināšanas procedūru, izveidojot saskaņotu sistēmu, kas ietver administratīvus noteikumus un vispārējas tehniskas prasības visiem jaunajiem transportlīdzekļiem, sistēmām, sastāvdaļām un atsevišķām tehniskām vienībām. Ar minēto direktīvu ANO EEK noteikumus iekļāva ES transportlīdzekļu tipa apstiprināšanas sistēmā vai nu kā tipa apstiprinājuma prasības, vai kā Savienības tiesību aktu alternatīvas. Kopš tika pieņemta Direktīva 2007/46/EK, Savienības tiesību aktus ES transportlīdzekļu tipa apstiprināšanas sistēmā aizvien biežāk aizstāj ANO EEK noteikumi.

               (4)

               Prasības attiecībā uz konkrētiem elementiem vai funkcijām, uz kurām attiecas ANO EEK Noteikumi Nr. 11, 13H, 30, 44, 49, 54, 64, 101, 106 un 121 un ANO EEK Vispārējie tehniskie noteikumi Nr. 1, ir jāpielāgo atbilstīgi gūtajai pieredzei un tehnikas attīstībai.

               (5)

               Ir lietderīgi noteikt nostāju, kas Savienības vārdā jāieņem Pārskatītā 1958. gada nolīguma Administratīvajā komitejā un 1998. gada nolīguma Izpildu komitejā attiecībā uz grozījumiem, kas jāveic minētajos ANO EEK tiesību aktos.

               (6)

               Šajā lēmumā noteiktie pasākumi ir saskaņā ar viedokli, ko paudusi Tehniskā komiteja mehānisko transportlīdzekļu jautājumos,

         IR PIEŅĒMUSI ŠO LĒMUMU.
   1. pants
   Nostāja, kas Eiropas Savienībai jāieņem Pārskatītā 1958. gada nolīguma Administratīvajā komitejā un 1998. gada nolīguma Izpildu komitejā 2012. gada 25.–29. jūnijā, ir atbalstīt ierosinātos grozījumus, kas uzskaitīti pielikumā.
   2. pants
   Šis lēmums stājas spēkā tā pieņemšanas dienā.

      Luksemburgā, 2012. gada 18. jūnijā

            Padomes vārdā –

            priekšsēdētāja

         M. GJERSKOV

      (1)  OV L 346, 17.12.1997., 78. lpp.

      (2)  OV L 35, 10.2.2000., 12. lpp.

      (3)  OV L 263, 9.10.2007., 1. lpp.

      PIELIKUMS

         Saraksts, kas minēts 1. pantā

                  Priekšlikums par 3. papildinājumu Noteikumu Nr. 11 (Durvju slēgmehānismi un viras) 03. grozījumu sērijā

                  ECE/TRANS/WP.29/2012/41

                  Priekšlikums par Noteikumu Nr. 13-H (M1 un N1 kategorijas transportlīdzekļu bremzes) 14. papildinājumu

                  ECE/TRANS/WP.29/2012/47

                  Priekšlikums par 17. papildinājumu Noteikumu Nr. 30 (Vieglo pasažieru automobiļu un to piekabju riepas) 02. grozījumu sērijā

                  ECE/TRANS/WP.29/2012/48

                  Priekšlikums par 5. papildinājumu Noteikumu Nr. 44 (Bērnu ierobežotājsistēmas) 04. grozījumu sērijā

                  ECE/TRANS/WP.29/2012/44

                  Priekšlikums par 06. grozījumu sēriju ANO Noteikumos Nr. 49 (Emisijas no kompresijaizdedzes un dzirksteļaizdedzes (sašķidrinātas naftas gāzes un kompresētas dabas gāzes) motoriem)

                  ECE/TRANS/WP.29/2012/45

                  Priekšlikums par Noteikumu Nr. 54 (Komerciālo transportlīdzekļu un to piekabju riepas) 18. papildinājumu

                  ECE/TRANS/WP.29/2012/49

                  Priekšlikums par 3. labojumu Noteikumu Nr. 54 (Komerciālo transportlīdzekļu un to piekabju riepas) 2. pārskatītajā redakcijā

                  ECE/TRANS/WP.29/2012/52

                  Priekšlikums par 2. papildinājumu Noteikumu Nr. 64 (Pagaidu lietošanas rezerves bloki, nulles spiediena riepas, nulles spiediena sistēmas un riepu spiediena kontroles sistēmas) 02. grozījumu sērijā

                  ECE/TRANS/WP.29/2012/50

                  Priekšlikums par 1. papildinājumu Noteikumu Nr. 101 (CO2 emisijas/degvielas patēriņš) 01. grozījumu sērijā

                  ECE/TRANS/WP.29/2012/46

                  Priekšlikums par 9. papildinājumu Noteikumos Nr. 106 (Lauksaimniecības transportlīdzekļu riepas)

                  ECE/TRANS/WP.29/2012/51

                  Priekšlikums par Noteikumu Nr. 121 (Kontrolierīču, signalizatoru un indikatoru apzīmējumi) 01. grozījumu sēriju

                  ECE/TRANS/WP.29/2012/30

                  Priekšlikums par 1. grozījumu Vispārējos tehniskajos noteikumos Nr. 1 (Durvju slēdzenes un durvju notures detaļas)

                  ECE/TRANS/WP.29/2012/56
                  ECE/TRANS/WP.29/2012/57
                  ECE/TRANS/WP.29/2012/AC.3/18


title: Padomes Lēmums 2011/425/KĀDP ( 2011. gada 18. jūlijs ), ar ko pagarina pilnvaru termiņu Eiropas Savienības īpašajam pārstāvim Vidusāzijā

text:
               19.7.2011

               LV

               Eiropas Savienības Oficiālais Vēstnesis

               L 188/27

         PADOMES LĒMUMS 2011/425/KĀDP
   (2011. gada 18. jūlijs),
   ar ko pagarina pilnvaru termiņu Eiropas Savienības īpašajam pārstāvim Vidusāzijā
   EIROPAS SAVIENĪBAS PADOME,
   ņemot vērā Līgumu par Eiropas Savienību un jo īpaši tā 28. pantu, 31. panta 2. punktu un 33. pantu,
   ņemot vērā Savienības Augstās pārstāves ārlietās un drošības politikas jautājumos priekšlikumu,
   tā kā:

               (1)

               Padome 2006. gada 5. oktobrī pieņēma Lēmumu 2006/670/KĀDP (1), ar ko Pierre MOREL kungu iecēla par Eiropas Savienības īpašo pārstāvi (“ESĪP”) Vidusāzijā. Pierre MOREL kunga pilnvaru termiņš beidzas 2011. gada 31. augustā.

               (2)

               ESĪP pilnvaru termiņš būtu jāpagarina līdz 2012. gada 30. jūnijam.

               (3)

               ESĪP pilnvaras tiks īstenotas situācijā, kas var pasliktināties un varētu traucēt Līguma 21. pantā izklāstīto Savienības ārējās darbības mērķu sasniegšanai,

         IR PIEŅĒMUSI ŠO LĒMUMU.
   1. pants
   Iecelšana
   Eiropas Savienības īpašā pārstāvja (ESĪP) Vidusāzijā Pierre MOREL kunga pilnvaru termiņš ar šo tiek pagarināts līdz 2012. gada 30. jūnijam. ESĪP pilnvaras var beigties agrāk, ja Padome pēc Savienības Augstās pārstāvja ārlietās un drošības politikas jautājumos (AP) priekšlikuma pieņem tādu lēmumu.
   2. pants
   Politikas mērķi
   ESĪP pilnvaru pamatā ir Savienības politikas mērķi Vidusāzijā. Minētie mērķi ietver:

               a)

               veicināt labas un ciešas Vidusāzijas un Savienības attiecības, pamatojoties uz kopējām vērtībām un interesēm, kā izklāstīts attiecīgos nolīgumos;

               b)

               sekmēt stabilitāti un valstu sadarbību minētajā reģionā;

               c)

               stiprināt demokrātiju, tiesiskumu, labu pārvaldību, kā arī cilvēktiesību un pamatbrīvību ievērošanu Vidusāzijā;

               d)

               pievērsties galveno risku novēršanai, jo īpaši risināt konkrētas problēmas, kas varētu tieši skart Savienību;

               e)

               stiprināt Savienības darbību efektivitāti un pamanāmību minētajā reģionā, tostarp izvēršot ciešāku koordināciju ar citiem attiecīgiem partneriem un starptautiskajām organizācijām, piemēram, ar Eiropas Drošības un sadarbības organizāciju (EDSO) un Apvienoto Nāciju Organizāciju.

         3. pants
   Pilnvaras
   1.   Lai sasniegtu politikas mērķus, ESĪP ir pilnvarots:

               a)

               Vidusāzijā veicināt visaptverošu Savienības politikas koordināciju un palīdzēt nodrošināt Savienības ārējo darbību konsekvenci minētajā reģionā;

               b)

               AP vārdā un saskaņā ar ESĪP pilnvarām kopā ar Eiropas Ārējās darbības dienestu (EĀDD) un Komisiju pārraudzīt, kā tiek īstenota ES un Vidusāzijas jauno partnerattiecību stratēģija, sniegt ieteikumus un regulārus pārskatus attiecīgām Padomes struktūrām;

               c)

               palīdzēt Padomei arī turpmāk attīstīt plašu politiku attiecībā uz Vidusāziju;

               d)

               rūpīgi novērot Vidusāzijas politiskos notikumus, attīstot un uzturot ciešus kontaktus ar valdībām, parlamentiem, tiesu iestādēm, pilsonisko sabiedrību un plašsaziņas līdzekļiem;

               e)

               atbalstīt Kazahstānas, Kirgizstānas, Tadžikistānas un Uzbekistānas sadarbību, risinot reģiona jautājumus, kas izraisa kopīgu ieinteresētību;

               f)

               izvērst attiecīgus kontaktus un sadarbību ar galvenajiem ieinteresētajiem darbību veicējiem reģionā, kā arī ar visām attiecīgām reģionālām un starptautiskām organizācijām, tostarp Šanhajas Sadarbības organizāciju (Shanghai Cooperation Organisation – SCO), Eirāzijas Ekonomikas kopienu (EURASEC), Āzijas sadarbības un uzticības veicināšanas pasākumu konferenci (Conference on Interaction and Confidence-Building Measures in Asia – CICA), Kolektīvās drošības līguma organizāciju (Collective Security Treaty Organisation – CSTO), Vidusāzijas reģiona ekonomiskās sadarbības programmu (Central Asia Regional Economic Cooperation Program – CAREC) un Vidusāzijas Reģiona informācijas un koordinācijas centru (Central Asian Regional Information and Coordination Centre – CARICC);

               g)

               sekmēt ES politikas cilvēktiesību jomā un ES pamatnostādņu cilvēktiesību jomā īstenošanu, jo īpaši attiecībā uz bērniem un sievietēm konfliktu skartās zonās, īpaši pārraugot jaunākos notikumus minētajā jomā un risinot ar tiem saistītas problēmas;

               h)

               cieši sadarbojoties ar EDSO, veicināt konfliktu novēršanu un atrisināšanu, attīstot kontaktus ar iestādēm un citiem vietējiem darbību veicējiem (NVO, politiskām partijām, minoritātēm, reliģiskām grupām un to vadītājiem);

               i)

               dot ieguldījumu ar Vidusāziju saistītu kopējās ārpolitikas un drošības politikas energodrošības aspektu, ar narkotiku tirdzniecības apkarošanu un ūdens resursu apsaimniekošanu saistītu aspektu formulēšanā.

         2.   ESĪP atbalsta AP darbu un pārlūko visas Savienības darbības reģionā.
   4. pants
   Pilnvaru īstenošana
   1.   ESĪP ir atbildīgs par pilnvaru īstenošanu AP pakļautībā.
   2.   Politikas un drošības komiteja (PDK) uztur privileģētus sakarus ar ESĪP un ir galvenais ESĪP kontaktpunkts sakariem ar Padomi. PDK saskaņā ar savām pilnvarām, neskarot AP pilnvaras, dod ESĪP stratēģiskas norādes un politisku virzību.
   3.   ESĪP strādā ciešā sadarbībā ar EĀDD.
   5. pants
   Finansējums
   1.   ESĪP pilnvaru īstenošanas izdevumiem paredzētā finanšu atsauces summa laikposmam no 2011. gada 1. septembra līdz 2012. gada 30. jūnijam ir EUR 924 850.
   2.   Izdevumus pārvalda saskaņā ar procedūrām un noteikumiem, ko piemēro Savienības vispārējam budžetam.
   3.   Izdevumus pārvalda saskaņā ar ESĪP un Komisijas noslēgtu līgumu. ESĪP sniedz Komisijai pārskatu par visiem izdevumiem.
   6. pants
   Komandas izveide un tās sastāvs
   1.   ESĪP saskaņā ar pilnvarām un atbilstīgajiem piešķirtajiem finanšu līdzekļiem ir atbildīgs par komandas izveidi. Komandā iekļauj personas, kam, kā pilnvarās paredzēts, ir īpašas zināšanas konkrētos politikas jautājumos. ESĪP operatīvi informē Padomi un Komisiju par komandas sastāvu.
   2.   Dalībvalstis, Savienības iestādes un EĀDD var ierosināt personāla norīkošanu darbā pie ESĪP. Minētajam norīkotajam personālam atalgojumu maksā attiecīgā dalībvalsts, Savienības iestāde vai EĀDD. Darbā pie ESĪP var nosūtīt arī ekspertus, ko dalībvalstis ir norīkojušas darbā Savienības iestādēs vai EĀDD. Starptautiskajiem personāla līgumdarbiniekiem ir kādas dalībvalsts valstspiederība.
   3.   Viss norīkotais personāls turpina būt nosūtītājas dalībvalsts, nosūtītājas Savienības iestādes vai EĀDD administratīvā pakļautībā, un tas veic savus pienākumus un rīkojas ESĪP pilnvaru interesēs.
   7. pants
   ESĪP un ESĪP personāla privilēģijas un imunitāte
   Par privilēģijām, imunitāti un citām garantijām, kas vajadzīgas ESĪP misijas veikšanai un sekmīgai norisei un ESĪP personāla locekļiem, attiecīgi vienojas ar uzņēmēju pusi vai uzņēmējām pusēm. Šajā nolūkā dalībvalstis un Komisija sniedz visu vajadzīgo atbalstu.
   8. pants
   ES klasificētās informācijas drošība
   ESĪP un ESĪP komandas locekļi ievēro drošības principus un minimālos standartus, kas ir noteikti Padomes Lēmumā 2011/292/ES (2011. gada 31. marts) par drošības noteikumiem ES klasificētas informācijas aizsardzībai (2).
   9. pants
   Piekļuve informācijai un materiāltehniskais atbalsts
   1.   Dalībvalstis, Komisija un Padomes Ģenerālsekretariāts nodrošina, lai ESĪP var piekļūt jebkurai attiecīgai informācijai.
   2.   Savienības delegācijas un dalībvalstis attiecīgos gadījumos nodrošina materiāltehnisko atbalstu reģionā.
   10. pants
   Drošība
   Saskaņā ar Savienības politiku par tāda personāla drošību, kas izvietots ārpus Savienības, lai veiktu operatīvas darbības saskaņā ar Līguma V sadaļu, ESĪP saskaņā ar ESĪP pilnvarām un drošības situāciju ģeogrāfiskajā teritorijā, par ko viņš ir atbildīgs, veic visus praktiski iespējamos pasākumus visa ESĪP tiešā pakļautībā esošā personāla drošībai, jo īpaši:

               a)

               izveidojot misijai paredzētu drošības plānu, kurā ietverti misijai pielāgoti fiziski, organizatoriski un procesuāli drošības pasākumi, vadības pasākumi saistībā ar personāla drošu pārvietošanos uz misijas teritoriju un minētajā teritorijā un pasākumi drošības negadījumu novēršanai, un paredzot ārkārtas situāciju plānu un misijas evakuācijas plānu;

               b)

               nodrošinot, ka visam personālam, kas izvietots ārpus Savienības, ir augsta riska apdrošināšana atbilstīgi apstākļiem misijas teritorijā;

               c)

               nodrošinot, ka visi ESĪP komandas locekļi, ko izvieto ārpus Savienības, tostarp vietējie līgumdarbinieki, pirms vai pēc ierašanās misijas teritorijā ir piedalījušies atbilstīgā drošības apmācībā, kuras pamatā ir misijas teritorijai piešķirtā riska izvērtējuma pakāpe;

               d)

               nodrošinot, ka tiek īstenoti visi saskaņotie ieteikumi, kas sniegti pēc regulāra drošības izvērtējuma, un – saistībā ar starpposma ziņojumiem un pārskata ziņojumu par pilnvaru īstenošanu – rakstiski ziņojot Padomei, AP un Komisijai par šo ieteikumu īstenošanu un citiem drošības jautājumiem.

         11. pants
   Ziņojumi
   ESĪP regulāri sniedz mutiskus un rakstiskus ziņojumus PDK un AP. Vajadzības gadījumā ESĪP ziņojumus sniedz arī Padomes darba grupām. Rakstiskus ziņojumus regulāri izsūta, izmantojot COREU tīklu. Pēc PDK vai AP ieteikuma ESĪP var sniegt ziņojumus Ārlietu padomei.
   12. pants
   Koordinācija
   1.   ESĪP veicina visaptverošu Savienības politisko koordināciju un palīdz nodrošināt, lai visi Savienības instrumenti attiecīgajā jomā būtu saskaņoti Savienības politikas mērķu sasniegšanai. ESĪP darbības saskaņo ar Komisijas darbībām un ar Eiropas Savienības īpašā pārstāvja Afganistānā darbībām. ESĪP regulāri sniedz informatīvus ziņojumus dalībvalstu pārstāvniecībām un Savienības delegācijām.
   2.   Misijas norises vietā ESĪP uztur ciešu saikni ar Savienības delegāciju vadītājiem un dalībvalstu pārstāvniecību vadītājiem, kas dara visu iespējamo, lai palīdzētu ESĪP īstenot pilnvaras. ESĪP uztur saikni arī ar citām starptautiskajām un reģionālajām struktūrām attiecīgajā teritorijā.
   13. pants
   Pārskatīšana
   Šā lēmuma īstenošanu un tā saderību ar citām Savienības darbībām reģionā regulāri pārskata. ESĪP līdz 2012. gada janvāra beigām iesniedz Padomei, AP un Komisijai progresa ziņojumu un ESĪP pilnvaru termiņa beigās – visaptverošu pilnvaru īstenošanas ziņojumu.
   14. pants
   Stāšanās spēkā
   Šis lēmums stājas spēkā tā pieņemšanas dienā.

      Briselē, 2011. gada 18. jūlijā

            Padomes vārdā –

            priekšsēdētāja

         C. ASHTON

      (1)  OV L 275, 6.10.2006., 65. lpp.

      (2)  OV L 141, 27.5.2011., 17. lpp.